sagorsarker/bangla-wikipedia huggingface dataset:
ফুলহ্যাম ফুটবল ক্লাব

ফুলহ্যাম ফুটবল ক্লাব হচ্ছে ইংল্যান্ডের লন্ডনের ফুলহ্যামের একটি পেশাদার ফুটবল ক্লাব। ইংরেজ ফুটবল লিগের শীর্ষ স্তর প্রিমিয়ার লিগে প্রতিযোগিতা করে। ১৮৭৯ সালে প্রতিষ্ঠিত এই ক্লাবটি ফুটবল লিগে খেলা লন্ডনের প্রাচীনতম ফুটবল ক্লাব।
এই ক্লাবটি ইংরেজ ফুটবলের শীর্ষ স্তরে ২৬টি মৌসুম কাটিয়েছে, যার মধ্যে বেশিরভাগই হয়েছে ১৯৬০ এবং ২০০০-এর দশকে। ১৯৯০-এর দশকে এই ক্লাবটি চতুর্থ স্তর থেকে ওঠার পর থেকে এই ক্লাবটি সাবেক চেয়ারম্যান মোহাম্মদ আল-ফায়দ দ্বারা পরিচালিত হয়েছে। ফুলহ্যাম দুটি শীর্ষস্থানীয় প্রতিযোগিতার ফাইনালে খেলেছে; ১৯৭৫ সালে, দ্বিতীয় বিভাগের দল হিসেবে এফএ কাপ ফাইনালে ওয়েস্ট হ্যাম ইউনাইটেড ফুটবল ক্লাবের মুখোমুখি হয়েছিল, যেখানে তারা ২–০ গোলে পরাজিত হয়েছিল। অন্যদিকে, তারা ২০০৯–১০ উয়েফা ইউরোপা লিগের ফাইনালে আতলেতিকো মাদ্রিদের মুখোমুখি হয়েছিল, হামবুর্গে অনুষ্ঠিত ম্যাচটিতে ফুলহ্যাম অতিরিক্ত সময়ে গিয়ে ২–১ গোলে পরাজিত হয়েছিল।
ফুলহ্যাম ১৮৭৯ সালে ফুলহ্যাম সেন্ট অ্যান্ড্রু'স চার্চ সানডে স্কুল ফুটবল ক্লাব নামে প্রতিষ্ঠিত হয়েছিল। এই ক্লাবটি পশ্চিম কেন্সিংটনের (সেন্ট অ্যান্ড্রু'স ফুলহ্যাম ফিল্ডস) স্টার রোডে অবস্থিত ইংল্যান্ডের গির্জার পূজারীদের দ্বারা প্রতিষ্ঠা (যারা বেশিরভাগ ক্রিকেটে আগ্রহী) লাভ করেছে। ফুলহ্যামের মাতৃ গির্জা আজও দলটির ভিত্তি স্মরণ করে, যেখানে আজও এই সম্পর্কিত একটি ফলক নিয়ে দাঁড়িয়ে আছে। এই ক্লাবটি ১৮৭৮ সালে ওয়েস্ট লন্ডন অপেশাদার কাপ জয়লাভ করেছিল এবং ১৮৮৮ সালের ডিসেম্বর মাসে ফুলহ্যাম সেন্ট অ্যান্ড্রু'স-এর নামটি বর্তমানে বিদ্যমান সংক্ষিপ্ত আকারে স্থানান্তর করেছিল। ১৮৯৩ সালে, এই ক্লাবের প্রথম প্রচেষ্টায়ই ওয়েস্ট লন্ডন লিগ জয়লাভ করেছিল। এই ক্লাবের প্রথম দিকে পোশাকের রঙ ছিল অর্ধেক লাল, অর্ধেক সাদা শার্ট এবং অর্ধেক সাদা শর্ট, যেটি তারা ১৮৮৬–৮৭ মৌসুমে পরিধান করেছিল। ফুলহ্যাম ১৮৯৬ সালে ক্র্যাভেন কটেজে (যেটি তাদের বর্তমান নিজস্ব মাঠ) খেলতে শুরু করেছিল, উক্ত মাঠে বর্তমানে বিলুপ্ত মিনার্ভার বিরুদ্ধে প্রথম খেলা আয়োজিত হয়েছিল। বর্তমানে ফুলহ্যাম দক্ষিণ ইংল্যান্ডের অন্যতম প্রাচীন প্রতিষ্ঠিত ক্লাব, যেখানে পেশাদার ফুটবল আয়োজন করা হয়, যদিও কেন্টের দল ক্রে ওয়ান্ডারার্সের মতো অনেকগুলো নন-লিগ ক্লাব রয়েছে, যারা ফুলহ্যাম হতে কয়েক দশক পুরাতন।
এই ক্লাবটি ১৮৯৮ সালের ১২ই ডিসেম্বর তারিখে পেশাদার ক্লাবের মর্যাদা অর্জন করেছিল, একই বছর তারা সাউদার্ন ফুটবল লিগের দ্বিতীয় বিভাগে খেলেছিল। এই ক্লাবের আর্সেনাল ফুটবল ক্লাবের (উক্ত সময়ে যার নাম রয়্যাল আর্সেনাল ছিল) পর লন্ডনের দ্বিতীয় পেশাদার ফুটবল ক্লাব হয়ে উঠে। ১৯০০–০১ মৌসুমে ফুলহ্যাম সর্বপ্রথম লাল–-সাদা পোশাক পরিধান করে খেলেছিল। ১৯০২–০৩ মৌসুমে, ক্লাবটি সাউদার্ন ফুটবল লিগের প্রথম বিভাগে উত্তীর্ণ হয়েছিল। ১৯০৩ সালে, ক্লাবটি সর্বপ্রথম সম্পূর্ণ সাদা রঙের পোশাকে খেলেছিল এবং তারপর থেকে তারা আজ পর্যন্ত সাদা–কালো পোশাকে খেলছে, সময়ে সময়ে শুধুমাত্র মোজার রঙ পরিবর্তন করা হয়েছে। এই ক্লাবটি ১৯০৫–০৬ এবং ১৯০৬–০৭ মৌসুমে ২ বার সাউদার্ন ফুটবল লিগ জয়লাভ করেছে।
রেডিং ফুটবল ক্লাব

রেডিং ফুটবল ক্লাব ( , ; এছাড়াও রেডিং এফসি অথবা শুধুমাত্র রেডিং নামে পরিচিত) হচ্ছে রেডিং ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের তৃতীয় স্তরের ফুটবল লিগ ইএফএল লিগ ওয়ানে খেলে। এই ক্লাবটি ১৮৭১ সালে প্রতিষ্ঠিত হয়েছে। রেডিং এফসি তাদের সকল হোম ম্যাচ রেডিংয়ের মাদেইস্কি স্টেডিয়ামে খেলে থাকে; যার ধারণক্ষমতা হচ্ছে ২৪,১৬১। বর্তমানে এই ক্লাবের ম্যানেজারের দায়িত্ব পালন করছেন রুবেন সেয়েস এবং সভাপতির দায়িত্ব পালন করছেন দাই ইয়োঙ্গে ও দাই জিওলি। ঘানায়ীয় রক্ষণভাগের খেলোয়াড় অ্যান্ডি ইয়াইডম এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, রেডিং এফসি এপর্যন্ত ৬টি শিরোপা জয়লাভ করেছে; যার মধ্যে ২টি ইএফএল চ্যাম্পিয়নশিপ শিরোপা রয়েছে।
উইগান অ্যাথলেটিক ফুটবল ক্লাব

উইগান অ্যাথলেটিক ফুটবল ক্লাব (, ; এছাড়াও উইগান এএফসি অথবা শুধুমাত্র উইগান নামে পরিচিত) হচ্ছে উইগান ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের তৃতীয় স্তরের ফুটবল লিগ ইএফএল লিগ ওয়ানে খেলে। এই ক্লাবটি ১৯৩২ সালে প্রতিষ্ঠিত হয়েছে। উইগান এএফসি তাদের সকল হোম ম্যাচ উইগানের ডিডাব্লিউ স্টেডিয়ামে খেলে থাকে; যার ধারণক্ষমতা হচ্ছে ২৫,১৩৮। বর্তমানে এই ক্লাবের ম্যানেজারের দায়িত্ব পালন করছেন শন ম্যালোনি এবং সভাপতির দায়িত্ব পালন করছেন বেন গুডবার্ন। বর্তমানে উত্তর আয়ারল্যান্ডীয় আক্রমণভাগের খেলোয়াড় জোশ ম্যাগেনিস এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, উইগান এএফসি এপর্যন্ত ৬টি শিরোপা জয়লাভ করেছে; যার মধ্যে ১টি এফএ কাপ শিরোপা রয়েছে।
উৎস:
পোর্টসমাথ ফুটবল ক্লাব

পোর্টসমাথ ফুটবল ক্লাব (; এছাড়াও পোর্টসমাথ এফসি অথবা শুধুমাত্র পোর্টসমাথ নামে পরিচিত) হচ্ছে পোর্টসমাথ ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের তৃতীয় স্তরের ফুটবল লিগ ইএফএল লিগ ওয়ানে খেলে। এই ক্লাবটি ১৮৯৮ সালের ৫ই এপ্রিল তারিখে প্রতিষ্ঠিত হয়েছে। পোর্টসমাথ এফসি তাদের সকল হোম ম্যাচ পোর্টসমাথের ফ্র্যাটন পার্কে খেলে থাকে; যার ধারণক্ষমতা হচ্ছে ২০,৬২০। বর্তমানে এই ক্লাবের ম্যানেজারের দায়িত্ব পালন করছেন জন মুসিনিয়ো এবং সভাপতির দায়িত্ব পালন করছেন মাইকেল ইজনার। বর্তমানে ইংরেজ মধ্যমাঠের খেলোয়াড় মারলন প্যাক এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, পোর্টসমাথ এফসি এপর্যন্ত ১১টি শিরোপা জয়লাভ করেছে; যার মধ্যে ২টি প্রিমিয়ার লিগ, ১টি ইএফএল চ্যাম্পিয়নশিপ, ২টি এফএ কাপ এবং ১টি এফএ কমিউনিটি শিল্ড শিরোপা রয়েছে।
উৎস:
রয়্যাল আর্সেনাল

রয়্যাল আর্সেনাল (), আদিনাম উলউইক ওয়ারেন (Woolwich Warren), ব্রিটেনের একটি প্রাক্তন গোলাবারুদ ভাণ্ডার। এটি অস্ত্র ও গোলাবারুদ উৎপাদন এবং বিস্ফোরক গবেষণার কাজে ব্যবহৃত হত। লন্ডনের দক্ষিণ-পূর্বে উলউইখে টেম্‌স নদীর দক্ষিণ তীরে এটি অবস্থিত ছিল। ১৬৭১ সালে ৩১ একর জায়গা জুড়ে এটিকে নির্মাণ করা হয়। ১৬৯৫ সালে এখানে একটি অস্ত্র পরীক্ষাগার যুক্ত করা হয় (যার নাম ছিল রয়্যাল ল্যাবরেটরি) এবং ১৭১৭ সালে একটি বন্দুক নির্মাণ কারখানাও স্থাপন করা হয় (রয়্যাল ব্রাস ফাউন্‌ড্রি)। ১৭৭৭ নাগাদ এর আয়তন বেড়ে ১০৪ একরে গিয়ে দাঁড়ায়। এর কিছুদিন পরেই কয়েদিদের কাজে লাগিয়ে এটির চারপাশে ২.৫ মাইল লম্বা আট ফুট উঁচু ইটের প্রাচীর নির্মাণ করা হয়। ১৮০৪ সালে প্লুমস্টেড রোডের কাছে প্রাচীরটির উচ্চতা বাড়িয়ে ২০ ফুট, এবং বাকী অংশগুলির উচ্চতা ১৫ ফুট করা হয়। ১৮১৪-১৮১৬ সালে কয়েদিদের শ্রম ব্যবহার করে পূর্ব পাশে একটি খাল খনন করা হয়।
১৮৮৬ সালে আর্সেনালের শ্রমিকেরা একটি ফুটবল ক্লাব গঠন করে যার নাম ছিল ডায়াল স্কোয়ার। তারা ঐ বছর ১১ই ডিসেম্বর প্রথম ম্যাচটি খেলে। দুই সপ্তাহ পরে ক্লাবের নাম বদলে রয়্যাল আর্সেনাল রাখা হয়। ১৮৯৩ সালে ক্লাবটি পেশাদারী ফুটবল লীগে উলউইক আর্সেনাল নামে প্রবেশ করে। বর্তমানে এই ক্লাবটি ইংরেজ প্রিমিয়ার লিগে কেবল আর্সেনাল ফুটবল ক্লাব নামে পরিচিত। ক্লাবটি ১৯১৩ সালে লন্ডনে স্থানান্তরিত হয়।
অ্যালেক্স জেমস

অ্যালেক্স উইলসন জেম্‌স (সেপ্টেম্বর ১৪, ১৯০১- জুন ১, ১৯৫৩) একজন স্কটল্যান্ডীয় ফুটবল খেলোয়াড়। তিনি আর্সেনালের যেকোন সময়ের সেরা খেলোয়াড়দের অন্যতম।
ক্লিফ ব্যাস্টিন

ক্লিফোর্ড সিডনি ব্যাস্টিন (; মার্চ ১৪, ১৯১২ – ডিসেম্বর ৪, ১৯৯১) একজন ইংরেজ ফুটবল খেলোয়াড়।
ব্যাস্টিন ১৯৩৯ সালে হেনডন, উত্তর লন্ডনের জোয়ান এল. শাউলকে বিয়ে করেন। বিয়ের পর ২০ বছর শাউল বিধবা হয়ে বেঁচে ছিলেন, এপ্রিল ২০১২ সালে তিনি ৯৬ বছর মারা যান। তাদের দুই কন্যা ছিল, প্যাট্রিকা ও বারবারা।
ওয়াইম্যাক্স

ওয়াইম্যাক্স (WiMAX), হচ্ছে "ওয়ার্ল্ডওয়াইড ইন্টারঅপারেবিলিটি ফর মাইক্রোওয়েভ অ্যাকসেস" এর সংক্ষিপ্তরুপ। এটি একটি টেলিযোগাযোগ প্রযুক্তি, যার মূল উদ্দেশ্য হচ্ছে পয়েন্ট-টু-পয়েন্ট থেকে শুরু করে পূর্ণাঙ্গ মোবাইল সেলুলার ইত্যাদি বিভিন্ন রকমের তারবিহীন তথ্য আদানপ্রদান করা। মূলত আইইইই ৮০২.১৬ স্ট্যান্ডার্ড অনুযায়ী এটি প্রণীত হচ্ছে, যার অপর নাম ওয়ারলেসম্যান। "ওয়াইম্যাক্স" নামটি দিয়েছে ওয়াইম্যাক্স ফোরাম। ২০০১ সালে স্টান্ডার্ড অনুযায়ী প্রযুক্তিটির বাস্তবায়ন করার উদ্দেশ্যে ওয়াইম্যাক্স ফোরাম প্রতিষ্ঠিত হয়। ফোরামের ভাষ্যমতে ওয়াইম্যাক্স হচ্ছে শেষ মাইল পর্যন্ত তারহীন ব্রডব্যান্ড নেটওয়ার্কের ব্যবস্থা, যা প্রচলিত কেবল বা ডিএসএল এর একটি বিকল্প প্রযুক্তি।
"ফিক্সড ওয়াইম্যাক্স", "মোবাইল ওয়াইম্যাক্স", "৮০২.১৬ডি", ও "৮০২.১৬ই" প্রভৃতি শব্দগুলো প্রায়শই ভুল অর্থে ব্যবহার করা হয়।
প্রকৃত অর্থে ৮০২.১৬ডি কখনোই স্ট্যান্ডার্ড হিসেবে আত্মপ্রকাশ করেনি। প্রকৃত স্ট্যান্ডার্ড হচ্ছে ৮০২.১৬-২০০৪ এবং এটির প্রণয়নের দায়িত্বে ছিল আইইইই ৮০২.১৬ টাস্ক গ্রুপ ডি। এ কারণে এই প্রকল্প ৮০২.১৬ডি নামেই পরিচিত, যদিও স্ট্যান্ডার্ডটির মূল নাম সেটি নয়। তবে যেহেতু এই শব্দটি মূল স্ট্যান্ডার্ডকে বোঝায় সেহেতু অনেক নিবন্ধে পড়ার সুবিধার জন্য এটির ব্যবহার লক্ষনীয়।
৮০২.১৬ডি যেমন কখনোই কোন স্ট্যান্ডার্ড ছিলনা, সেরকম ৮০২.১৬ই কখনো কোন স্ট্যান্ডার্ড ছিল না। ৮০২.১৬ই ছিল ৮০২.১৬-২০০৪ এর একটি সংযুক্তি এবং এর প্রকৃত নাম ৮০২.১৬ই-২০০৫। ৮০২.১৬ই-২০০৫ নিজে আসলে স্বয়ংসম্পূর্ণ স্ট্যান্ডার্ড নয় বরং ৮০২.১৬-২০০৪ এর একটি সংযুক্তি মাত্র।
যেসমস্ত ব্যবস্থা ৮০২.১৬-২০০৪ ('৮০২.১৬ডি') ও ওএফডিএম 'ফিজিক্যাল লেয়ার' ব্যবহার করে তৈরি করা হয় সেটি ফিক্সড ওয়াইম্যাক্স নামে পরিচিত।
ফিক্সড ওয়াইম্যাক্স ব্যবস্থায় আন্ত বেজ স্টেশনের মধ্যে হ্যান্ডঅফের কোন সুবিধা রাখা হয়নি, তাই এটির মোবিলিটি সুবিধা নেই।
৮০২.১৬ই-২০০৫ ও ওএফডিএমএ প্রযুক্তি নিয়ে "মোবাইল ওয়াইম্যাক্স" গঠিত হয়। মোবাইল ওয়াইম্যাক্স ফিক্সড ওয়াইম্যাক্সের সকল সুবিধা প্রদান করে। উপরন্তু এটি মোবিলিটি বা এক স্থান থেকে আরেক স্থানে মোটরগাড়ীর গতিতে ভ্রমণের সময় অবিচ্ছিন্ন সংযোগ সুবিধা প্রদান করে।
Fundamentals of WiMAX: Understanding Broadband Wireless Networking—The Definitive Guide to WiMAX Technology, written by three leading wireless experts Jeffrey G. Andrews, Arunabha Ghosh, Rias Muhamed (Prentice Hall Professional, February 2007)
এলিফ্যান্টা গুহাসমূহ

এলিফ্যান্টা গুহা হলো গুহা মন্দিরগুলির একটি সংগ্রহ যা প্রধানত হিন্দু দেবতা শিবের উদ্দেশ্যে নিবেদিত ।  তারা এলিফ্যান্টা দ্বীপে বা "ঘরাপুরি" (আক্ষরিক অর্থে "গুহাগুলির শহর") মুম্বাই হারবারে ভারতের মহারাষ্ট্র রাজ্যের মুম্বাই থেকে ১০ কিলোমিটার (6.2 মাইল) পূর্বে, জওহরলাল নেহরু বন্দর থেকে প্রায় ২ কিলোমিটার (1.2 মাইল) পশ্চিমে অবস্থিত । দ্বীপটিতে পাঁচটি হিন্দু গুহা, কয়েকটি বৌদ্ধ স্তূপ ঢিবি রয়েছে যা খ্রিস্টপূর্ব ২য় শতাব্দীর। এখানে আরো জলের ট্যাঙ্ক সহ দুটি বৌদ্ধ গুহা রয়েছে।
অ্যাস্‌কি শিল্প

অ্যাস্‌কি শিল্প বা ASCII Art হল একধরনের ডিজিটাল শিল্পমাধ্যম যাতে অ্যাস্‌কি কোডের ৯৫টি ছাপার যোগ্য বর্ণ ব্যবহার করে চিত্রকর্ম তৈরি করা হয়। এই ৯৫ টি ব্যবহারযোগ্য বর্ণের মধ্যে রয়েছে ইংরেজি ভাষার ২৬ টি বর্ণ, ছোট হাতের এবং বড় হাতের মিলিয়ে ৫২টি সেই সাথে ০ থেকে ৯ পর্যন্ত অঙ্কগুলোর ইংরেজি রূপ, যতি চিহ্ন সমূহ, গাণিতিক প্রতীক সমূহ এবং ফাঁকা স্থান (space)। সাধারণ টেক্সট এডিটর প্রোগ্রাম ব্যবহার করেই অ্যাস্‌কি শিল্প তৈরি করা সম্ভব। যেসব ফন্টের সকল অক্ষর সমান প্রশস্ত, টাইপ রাইটার দিয়ে লেখার মত ফলাফল পাওয়া যায়, তারাই অ্যাস্‌কি শিল্পের জন্য উপযুক্ত। অ্যাস্‌কি শিল্পের জন্য সর্বাধিক ব্যবহৃত ফন্ট হল courier ।
অতি প্রাচীন কাল থেকেই মানুষ অক্ষর ব্যবহার করে চিত্র কর্ম তৈরির চেষ্টা করে আসছে। প্রাচীন মিশর ও রোমান সভ্যতায় এর নিদর্শন পাওয়া গেছে।.
আধুনিক অ্যাস্‌কি শিল্পের নিকট পূর্বসুরী হল TTY এবং RTTY । TTY বলতে বোঝায় TeleTYpe/TeleTYpewriter এবং RTTY হল Radioteletype । বিংশ শতাব্দীর বিশের দশকে TTY বা RTTY এর মাধ্যমে অক্ষর ব্যবহার করে আঁকা বা তৈরি করা ছবি আদান-প্রদান করা হত।
অ্যাস্‌কি শিল্পের শুরু হয় ১৯৬৬ সালে Bell Labs এ কর্মরত কেনেথ নল্টনের হাতে ।.
পরবর্তীকালে সত্তর এবং আশির দশকে সীমিত ক্ষমতার কম্পিউটারে অঙ্কন করা ছবি দেখান সম্ভব ছিল না। সেই সময়ে অক্ষর দিয়ে তৈরি করা অ্যাস্‌কি শিল্পকর্ম ব্যাপক ভাবে ব্যবহার করা হয়। অ্যাস্‌কি শিল্প একসময় বুলেটিন বোর্ড সিস্টেম এবং সেসময়ের অনলাইন গ্রুপ গুলোতে জায়গা করে নেয়। শুধুমাত্র অ্যাস্‌কি শিল্পকেই ভিত্তি করে অ্যাস্‌কি কমিক নামে একধরনের ওয়েব কমিক সংস্কৃতিও শুরু হয় । অ্যাস্‌কি কমিক সাধারণ ওয়েব কমিকের মতই, পার্থক্য হল এখানে আঁকা ছবি গুলো হয় অ্যাস্‌কি শিল্পকর্ম আর সংলাপ গুলো সাধারণত লেখা হয় ছবির নিচে ।
নব্বইয়ের দশকে চিত্র-ভিত্তিক ইন্টারফেস বিশিষ্ট্ কম্পিউটার এবং অসম প্রশস্ততার ফন্টের প্রচলন ঘটলে অ্যাস্‌কি শিল্পের প্রয়োজনীয়তা কমতে থাকে। কিন্তু তারপরেও অ্যাস্‌কি শিল্প টিকে থাকে অনলাইন টেক্সট গেমিং, ইন্টারনেট রিলে চ্যাট, ই-মেইল, বুলেটিন বোর্ড প্রভৃতিতে ।
রয়্যাল এয়ার ফোর্স

রয়েল এয়ার ফোর্স ব্রিটিশ সশস্ত্র বাহিনীর বিমানবাহিনী অংশের নাম। ১৯১৮ সালের ১ এপ্রিল এই বাহিনী প্রতিষ্ঠিত হয়। তখন থেকে ইউরোপের সামরিক ইতিহাসে গুরুদ্বপূর্ণ ভূমিকা পালন করেছে। দ্বিতীয় বিশ্বযুদ্ধ এবং সাম্প্রতিককালের ইরাক যুদ্ধে এর প্রত্যক্ষ ভূমিকা ছিল।
রবিন উড (সমালোচক)

রবিন পল উড (২৩ ফেব্রুয়ারি, ১৯৩১–১৮ ডিসেম্বর, ২০০৯) বা সংক্ষেপে রবিন উড ছিলেন ক্যানাদীয়-ইংরেজ চলচ্চিত্র সমালোচক। আলফ্রেড হিচকক, হাওয়ার্ড হক্‌স, ইংমার বার্গম্যান, সত্যজিৎ রায় এবং আর্থার পেন-এর উপর তিনি পৃথক পৃথক বই লিখেছেন। তিনি ইয়র্ক বিশ্ববিদ্যালয়ের ইমেরিটাস অধ্যাপক হিসেবে শিক্ষকতা করেন।
ইন্টার মিলান

ফুটবল ক্লাব ইন্তেরনাৎসিওনালে মিলানো (সাধারণত ইন্তেরনাৎসিওনালে , ইন্টার মিলান অথবা শুধুমাত্র ইন্টার নামে পরিচিত) হচ্ছে মিলান ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লিগ সেরিয়ে আ-এ খেলে। এই ক্লাবটি ১৯০৮ সালের ৯ই মার্চ তারিখে প্রতিষ্ঠিত হয়েছে। ইন্টার মিলান তাদের সকল হোম ম্যাচ মিলানের সান সিরোতে খেলে থাকে; যার ধারণক্ষমতা হচ্ছে ৮০,০১৮। বর্তমানে এই ক্লাবের ম্যানেজারের দায়িত্ব পালন করছেন ক্রিশ্চিয়ান চিভু এবং সভাপতির দায়িত্ব পালন করছেন স্টিভেন ঝাং। স্লোভেনীয় গোলরক্ষক সামির হান্দানোভিচ এই ক্লাবের অধিনায়কের দায়িত্ব পালন করছেন।
১৯০৮ সালে এসি মিলান ভেঙ্গে ইন্টার মিলান গঠিত হয়। প্রথম বছরেই তারা স্কুডেট্টো জিতে নেয়। এ দলের কোচ কাম অধিনায়ক ছিলেন ভার্জিলিও ফসেত্তি, যিনি প্রথম বিশ্বযুদ্ধে প্রাণ হারান। পরবর্তী শিরোপা জিততে ১০ বছর অপেক্ষা করতে হয়।
প্রথম কোপা ইতালিয়া শিরোপো জয় করে ১৯৩৮-৩৯ সালে। ১৯৪০ সালে দলটি জয় করে পঞ্চম স্কুডেট্টো। এ দলটির নেতৃত্বে ছিলেন গিওসেপে মিয়েজ্জা, যার নাম অনুসারে পরবর্তীকালে সান সিরো স্টেডিয়ামের নামকরণ করা হয়।
"১২ জুলাই ২০২২ অনুযায়ী"
ইন্টার মিলান ইতালির সবচেয়ে জনপ্রিয় দল। মোট সমর্থকদের শতকরা ৪১ ভাগ দলটিকে সমর্থন করে থাকেন।ঐতিহাসিকভাবে এসি মিলান দক্ষিণ ইতালীর শহরের শ্রমিক শ্রেণী সমর্থিত দল ছিল। পক্ষান্তরে অন্য বড় দল ইন্টার ছিল উচ্চবিত্ত ও মধ্যবিত্ত শ্রেণী সমর্থিত দল। তবে সাম্প্রতিক সময়ে দল দুটি ভিন্ন রাজনৈতিক বলয়ে অবস্থান করছে, কেননা বর্তমানে মিলানের মালিক হচ্ছেন গণমাধ্যম ব্যবসায়ী ও রক্ষণশীল দল থেকে নির্বাচিত ইতালির সাবেক প্রধানমন্ত্রী সিলভিও বার্লুসকনি, এবং ইন্টারের মালিক মধ্য-বামপন্থী তেল ব্যবসায়ী ম্যাসিমো মোরাত্তি। তবুও এসি মিলানের সমর্থকের এখনও সাধারণত বামপন্থী এবং ইন্টারের সমর্থকেরা ডানপন্থী হয়ে থাকেন
ইন্টার মিলান ইতালির সবচেয়ে জনপ্রিয় দল। মোট সমর্থকদের শতকরা ৪১ ভাগ দলটিকে সমর্থন করে থাকেন। ঐতিহাসিকভাবে এসি মিলান দক্ষিণ ইতালীর শহরের শ্রমিক শ্রেণী সমর্থিত দল ছিল। পক্ষান্তরে অন্য বড় দল ইন্টার ছিল উচ্চবিত্ত ও মধ্যবিত্ত শ্রেণী সমর্থিত দল। তবে সাম্প্রতিক সময়ে দল দুটি ভিন্ন রাজনৈতিক বলয়ে অবস্থান করছে, কেননা বর্তমানে মিলানের মালিক হচ্ছেন গণমাধ্যম ব্যবসায়ী ও রক্ষণশীল দল থেকে নির্বাচিত ইতালির সাবেক প্রধানমন্ত্রী সিলভিও বার্লুসকনি, এবং ইন্টারের মালিক মধ্য-বামপন্থী তেল ব্যবসায়ী ম্যাসিমো মোরাত্তি। তবুও এসি মিলানের সমর্থকের এখনও সাধারণত বামপন্থী এবং ইন্টারের সমর্থকেরা ডানপন্থী হয়ে থাকেন।
এসি মিলানের সাথে ইন্টারের প্রতিদ্বন্দ্ব্বিতা ঐতিহাসিকভাবে চলে আসছে।দু'দলের সমর্থকদের মধ্যে হাঙ্গামা বেশ নিয়মিত ঘটনা।২০০৪-০৫ সালের চ্যাম্পিয়নস লিগে দু'দলের কোয়ার্টার ফাইনাল ম্যাচটি সমর্থক গোলযোগের কারণে একবার পরিত্যক্ত হয়। জুভেন্টাসের সাথেও ইন্টারের রয়েছে তীব্র প্রতিদ্বন্দ্ব্বিতা। এ দু'দলের ম্যাচকে 'ডার্বি-ডি-ইতালিয়া' বলা হয় 
২০০৫-০৬ সালে ধনী ক্লাবগুলোর কাতারে ইন্তেরনাৎসিওনালের অবস্থান ছিল ৭ম। দলটির আয়ের পরিমাণ ছিল ২০৬ মিলিয়ন ইউরো
পাবলাখালী বন্যপ্রাণী অভয়ারণ্য

পাবলাখালী বন্যপ্রাণ অভয়ারণ্য বাংলাদেশের রাঙামাটি জেলায় অবস্থিত একটি বন্যপ্রাণ অভয়ারণ্য। এটি বাংলাদেশের সংরক্ষিত বনাঞ্চলের মধ্যে অন্যতম। সুন্দরবনের পরে এটি বাংলাদেশের দ্বিতীয় বৃহত্তম সংরক্ষিত বন। বাংলাদেশ বন অধিদপ্তরের সংরক্ষিত বন এলাকার তালিকা অনুযায়ী পাবলাখালী বন্যপ্রাণী অভয়ারণ্যের আয়তন ৪২ হাজার ৮৭ হেক্টর। পাবলাখালী পার্বত্য চট্টগ্রামের উত্তর-পূর্ব প্রান্তে রাঙামাটি শহর থেকে ১১২ কিলোমিটার দূরে কাপ্তাই হ্রদের একেবারে উত্তর প্রান্তে কাসালং নদীর পাশে অবস্থিত। যেখানে হাতিসহ প্রায় কয়েক হাজার প্রজাতির বন্যপ্রাণী আর পাখির বসবাস। জলাভূমি হিসেবেও জায়গাটি গুরুত্বপূর্ণ। পাবলাখালী গেইম অভয়ারণ্য হিসেবে প্রতিষ্ঠিত হয় ১৯৬২ সালের জুন মাসে। ১৯৮৩ সালে ঘোষিত হয় বন্যপ্রাণী অভয়ারণ্য হিসেবে।
এই বন সম্পর্কে প্রথম তথ্য পাওয়া যায় ১৯৫৪ সালের এক জরিপে। সেসময় ২,৫৪০ বর্গকিলোমিটার আয়তনের কাসালং সংরক্ষিত বনাঞ্চলের একটি অংশ ছিল পাবলাখালী এবং এর বিস্তৃতি ছিল প্রায় ৪৫০ বর্গকিলোমিটার। পরবর্তীতে কাপ্তাই বাঁধ নির্মাণের ফলে এই বনের অনেক এলাকা হ্রদের পানিতে নিমজ্জিত হয়ে পড়ে এবং বনের আয়তন কিছুটা সংকুচিত হয়। ১৯৬২ সালের জুন মাসে বন্যপ্রাণী আর প্রাকৃতিক সম্পদ সংরক্ষণের জন্য এটিকে বন্যপ্রাণী সংরক্ষণ কেন্দ্র বা গেইম রিজার্ভ হিসেবে প্রতিষ্ঠা করা হয়। স্বাধীনতার পরবর্তী সময়ে ১৯৮৩ সালের ২০শে সেপ্টেম্বর এটিকে গেজেট নোটিফিকেশনের মাধ্যমে বন্যপ্রাণী অভয়ারণ্য হিসেবে ঘোষণা করা হয়। বর্তমানে রাঙামাটি জেলার কাসালং রেঞ্জের দক্ষিণ-পূর্বে খাগড়াছড়ি জেলার সীমানা পর্যন্ত এই অভয়ারণ্যটি বিস্তৃত।
জার্মান পুনঃএকত্রীকরণ

জার্মান পুনঃএকত্রিকরণ () সম্পন্ন হয় ১৯৯০ সালের ১৩ অক্টবর।এর মাধ্যমে গণতান্ত্রিক প্রজাতন্ত্রি জার্মানি(পূর্ব জার্মানি)র অঞ্চল সমূহ ফেডারেল প্রজাতন্ত্রি জার্মানি(পশ্চিম জার্মানি)র সাথে একীভূত হয়। এ পরিবর্তন কে Die Wende (The Turning/The Change) বলে আখ্যায়িত করা হয়।
১৮ মার্চ, ১৯৯০ পূর্ব জার্মানিতে প্রথম মুক্ত নির্বাচন অনুষ্ঠিত হয়। এরপর পূর্ব এবং পশ্চিম অংশ আলোচনার মাধ্যমে পুনঃএকত্রিকরণের ব্যাপারে ঐকমত্যে পৌঁছায়। দ্বিতীয় বিশ্বযুদ্ধের পর জার্মানি নিয়ন্ত্রণকারি ৪ টি পরাশক্তির প্রত্যক্ষ অংশগ্রহণে এ চুক্তিকে "Two Plus Four Treaty" ও বলা হয়।
একীভূত জার্মানি ইউরোপিয় ইউনিয়ন এবং ন্যাটোর সদস্য
১৯৯০ সালের ঘটনাবলীকে একত্রিকরণ নাকি পুনঃএকত্রিকরণ বলা হবে, তা নিয়ে ভিন্ন ভিন্ন মতামত রয়েছে।১৮৭১ সালে প্রথমবার জার্মান একত্রিকরণ হয়েছিল বলে, বার্লিন দেয়াল খুলে দেবার ঘটনাকে অনেকে পুনঃএকত্রীকরণ বলে থাকেন। জার্মান রাজনীতিবাদরা তাই একে বলতেই বেশি স্বচ্ছন্দবোধ করেন। অনেকে এ ঘটনাকে শুধুমাত্র জার্মান ঐক্য(Deutsche Einheit) বলে থাকেন
৩ অক্টোবর ১৯৯০ তে পুনঃএকত্রিকরণ প্রক্রিয়া আনুষ্ঠানিকভাবে সম্পন্ন করা হয়। পূর্ব জার্মানির ৫ টি প্রদেশ এর মাধ্যমে ফেডারেল জার্মানিতে যোগ দেয়। জার্মান সংবিধান সংশোধিত হয়, যেখানে ভবিষ্যতে অস্ট্রিয়াকে জার্মানির সাথে একীভূত হওয়ার আমন্ত্রণ জানানোর সুযোগ আছে।
১৪ নভেম্বর, ১৯৯০ পোল্যান্ডএর সাথে আনুষ্ঠানিক চুক্তির মাধ্যমে ওদের-নিসে লাইন কে জার্মানি-পোল্যান্ডের সীমানা বলে স্বীকৃতি দেয়া হয়।
পরবর্তী মাসে ১৯৩২ সালের পর সমগ্র জার্মানির প্রথম নির্বাচনে হেলমুট কোল চ্যান্সেলর নির্বাচিত হন। ৩ রা অক্টোবরকে "জার্মান ঐক্য দিবস" হিসেবে সরকারী ছুটি ঘোষণা করা হয়
পুনঃএকত্রীকরণ জার্মান অর্থনীতিকে তীব্র চাপের মুখে ফেলে দেয়।একত্রীকরণে আনুমানিক ১.৫ ট্রিলিয়ন ইউরো খরচ হয়। এ বিশাল ব্যয়ের মূলে ছিল পূর্ব জার্মানির দূর্বল অর্থনৈতিক কাঠামো। পূর্ব এবং পশ্চিম জার্মানির মুদ্রাকে সমমানের হিসাব করায় মুদ্রাস্ফীতি দেখা দেয়। পশ্চিমা প্রতিযোগিতায় টিকতে না পেরে অনেক পূর্ব জার্মান শিল্প কারখানা বন্ধ হয়ে যায়। ফলে কর্মসংস্থানের খোঁজে অনেকে পশ্চিমাংশে পাড়ি জমাতে শুরু করে। পূর্বাংশ হারায় বিশাল জনশক্তি। পূর্ব জার্মানির রাষ্ট্রায়ত্ব শিল্প কারখানাগুলো ব্যক্তি মালিকানায় হস্তান্তর করতে গিয়েও প্রচুর লোকসানের শিকার হতে হয়। এখন পর্যন্ত জার্মানি প্রতিবছর পূর্ব জার্মানির প্রদেশগুলোর উন্নয়নের জন্য বাৎসরিক ১০ বিলিয়ন ইউরো খরচ করছে।
গারো ভাষা

গারো ভাষা বা (গারো ভাষায় ""মান্দি"") একটি চীনা-তিব্বতি ভাষা। এটি ভারতের মেঘালয় অঙ্গরাজ্যের গারো পাহাড় এলাকার অধিবাসীদের প্রধান ভাষা। এটি পার্শ্ববর্তী বাংলাদেশও প্রচলিত। মেঘালয়ের প্রতিবেশী অঙ্গরাজ্যে আসামে প্রচলিত বোড়ো ভাষা-র সাথে এর ঘনিষ্ঠ সম্পর্ক আছে।
গারো ভাষা লাতিন লিপিতে লেখা হয়।তাঙশিনুল সারাঙ হা ইয়ো।
গোত্র ভেদে গারোদের মধ্যে আলাদা আলাদা উপভাষার প্রচলন রয়েছে। আচিক উপভাষাটি বাংলাদেশের টাঙ্গাইল, ময়মনসিংহ, শেরপুর, নেত্রকোণা এবং ভারতের মেঘালয় অঙ্গরাজ্যে বসবাসরত গারোদের মাতৃভাষা। তাদের নিজস্ব ভাষায় 'আচিক' শব্দের অর্থ পাহাড়। অন্যান্য উপভাষার মধ্যে আছে আবেং, আওয়ে, চিসাক, দাক্কা, গাঞ্চিং, কামরূপ, মাতচি। বাংলাদেশে আবেং উপভাষাটিও প্রচলিত; এই উপভাষার সাথে কোচ ভাষার মিল আছে। বাংলাদেশের গারোরা আবেং উপভাষাতে কথা বললেও আচিক উপভাষাতে লিখে থাকে। আওয়ে উপভাষাটি আসামে প্রচলিত, তবে এখন বিলুপ্তির পথে; সেখানকার গারোরা মান্য গারো ভাষাই ব্যবহার করেন।
নাইকি

নাইকি হল একটি মার্কিন মল্লক্রীড়া পাদুকা ও পোশাক মার্কা যার সদর দফতর বিভারটন, ওরেগন, মার্কিন যুক্তরাষ্ট্রে অবস্থিত। এটি মল্লক্রীড়া জুতা এবং পোশাকের বিশ্বের বৃহত্তম সরবরাহকারী এবং ক্রীড়া সরঞ্জামের একটি প্রধান প্রস্তুতকারক, এর ২০২২ অর্থবছরে ৪৬ বিলিয়ন মার্কিন ডলারের বেশি আয় রয়েছে। 
কোম্পানিটি ২৫ জানুয়ারী, ১৯৬৪-এ বিল বোওয়ারম্যান এবং ফিল নাইট দ্বারা "ব্লু রিবন স্পোর্টস" হিসাবে প্রতিষ্ঠিত হয়েছিল এবং আনুষ্ঠানিকভাবে ৩০ মে, ১৯৭১ তারিখে নাইকি, ইনকর্পোরেটেড হয়ে ওঠে। কোম্পানী এর নাম নেয়া হয়েছে গ্রিক বিজয়ের দেবী নিকে থেকে। 
২০২০ সাল পর্যন্ত, এটি বিশ্বব্যাপী ৭৬,৭০০ জনকে নিয়োগ দিয়েছে। ২০২০ সালে, একা মার্কাটির মূল্য $৩২ বিলিয়ন ডলারের বেশি ছিল, যা এটিকে ক্রীড়া ব্যবসার মধ্যে সবচেয়ে মূল্যবান মার্কায় পরিণত করেছে। পূর্বে, ২০১৭ সালে, নাইকি মার্কার মূল্য ছিল $২৯.৬ বিলিয়ন ডলার। ২০১৮ সালের ফরচুন ৫০০ তালিকায় মোট আয়ের দিক থেকে সবচেয়ে বড় মার্কিন কর্পোরেশনের তালিকায় নাইকি ৮৯তম স্থানে ছিল।
ভিক্টোরিয়া হ্রদ

ভিক্টোরিয়া হ্রদ () আফ্রিকা মহাদেশের বৃহত্তম এবং পৃথিবীর তৃতীয় বৃহত্তম হ্রদ। ক্ষেত্রফলের দিক দিয়ে এটি পৃথিবীর দ্বিতীয় বৃহত্তম বিশুদ্ধ পানির আধার। তবে গভীরতা তুলনামূলকভাবে কম হওয়ায় এটি পানির আয়তনের দিক দিয়ে বিশ্বে সপ্তম বৃহত্তম। তানজানিয়া, কেনিয়া এবং উগান্ডার মধ্যবর্তী একটি সুউচ্চ মালভূমির উপর এটি অবস্থিত। এ হ্রদে প্রায় ৩০০০ টি ছোট-বড় দ্বীপ রয়েছে, যার অনেকগুলোতেই মানব বসতি রয়েছে। নীল নদ এর দীর্ঘতম উৎস শ্বেত নীল নদের উৎপত্তি এ হ্রদ থেকেই।
ভিক্টোরিয়া তুলনামূলকভাবে নবীন একটি হ্রদ। বর্তমান জলাধারটি সৃষ্টি হয় ৪,০০,০০০ বছর পূর্বে। ১৭,৩০০ বছর পূর্বে এটি পুরোপুরি শুকিয়ে যায়। ১৪,৭০০ বছর পূর্বে এটি পুনরায় ভরে উঠে।
ভিক্টোরিয়া হ্রদের কথা প্রথম শোনা যায় আরব বণিকদের বিবরণীতে। সোনা, হাতির দাঁতের খোঁজে আরবরা আফ্রিকার অভ্যন্তরে নৌপথগুলো ব্যবহার করতো। ১১৬০ সালের একটি আরব মানচিত্রে ভিক্টোরিয়া হ্রদকে সুস্পষ্টভাবে সঠিক অবস্থানসহ চিহ্নিত করা হয়।
১৮৫৮ সালে ব্রিটিশ অভিযাত্রী জন হানিং স্পেক মধ্য আফ্রিকায় অনুসন্ধান চালাতে গিয়ে সর্বপ্রথম ইউরোপীয় হিসেবে ভিক্টোরিয়া হ্রদের তীরে উপস্থিত হন। বিশাল জলরাশি দেখে তার মনে হয়, এটিই নীল নদের উৎস। মহারাণী ভিক্টোরিয়ার নামানুসারে তিনি এটির নামকরণ করেন।
ব্রিটিশ মিশনারী ও অভিযাত্রী ডেভিড লিভিংস্টোন স্পেকের দাবীর সত্যতা যাচাই করতে ব্যর্থ হন। তিনি আরও পশ্চিমে কঙ্গো নদীর কাছে পৌঁছান। অবশেষে আমেরিকান আবিষ্কারক হেনরি মরটন স্ট্যানলি এর সত্যতা যাচাই করতে সক্ষম হন।
মানবসৃষ্ট ঘটনায় সাম্প্রতিক সময়ে ভিক্টোরিয়া হ্রদের জীববৈচিত্র্যের ব্যাপক ক্ষতি হয়েছে। মৎস্য সম্পদ থেকে আয় বাড়াতে ১৯৫৪ সালে হ্রদে নাইল পার্চ মাছ ছাড়া হয়। ১৯৮০ সালের আগ পর্যন্ত এরা হ্রদে সীমিত আকারে ছিল। কিন্তু পরবর্তী সময়ে এদের ব্যাপক বংশবিস্তার ঘটে। একই সাথে হ্রদে নাইল তেলাপিয়া ছাড়া হয়। বন ধ্বংস করা, অতিরিক্ত জনসংখ্যার পাশাপাশি এ মাছগুলোর আধিক্য হ্রদের জীববৈচিত্র্যকে হুমকির মুখে ফেলে দিয়েছে। বহু অণুজীব প্রজাতি বিলুপ্ত হয়ে যাবার আশঙ্কা রয়েছে।
ভিক্টোরিয়া হ্রদের একমাত্র বহির্গামী উৎস উগান্ডার জিনজাতে অবস্থিত। প্রাকৃতিক একটি বাঁধের মাধ্যমে বহির্গামী পানি প্রবাহ নিয়ন্ত্রিত হত। ১৯৫২ সালে পানি প্রবাহ বাড়াতে ব্রিটিশ ঔপনিবেশিক প্রকৌশলীরা প্রাকৃতিক জল সংরক্ষণাগারটি ধ্বংস করে দেন।
২০০২ সালে বিশ্বব্যাংকের অর্থায়নে উগান্ডা নীল নদীতে বাঁধ দিয়ে দ্বিতীয় জল বিদ্যুৎ প্রকল্প স্থাপন করে। এরপর হ্রদের পানিস্তরের উচ্চতা ৮০ বছরের মধ্যে সর্বনিম্নে নেমে আসে। কেনীয় বিশেষজ্ঞরা অনুসন্ধান করে দেখেন, চুক্তি ভঙ্গ করে উগান্ডা দ্বিগুণ পরিমাণ পানি ছেড়ে দিচ্ছে।
১৯ শতকের শুরু থেকই লেক ভিক্টোরিয়া ফেরি সার্ভিস তানজানিয়া, কেনিয়া এবং উগান্ডার মধ্যে যোগাযোগের মাধ্যম। প্রধান বন্দরগুলোর মধ্যে আছে কিসুমো, জিনজা, পোর্ট বেল। অক্টোবর ৩,১৯৯৫ একটি ফেরি দুর্ঘটনায় ১০০০ লোকের বেশি মারা যায়, যা আফ্রিকার ইতিহাসে সবচেয়ে মর্মান্তিক জলপথ দুর্ঘটনা হয়ে চিহ্নিত হয়ে আছে।
সিঁড়ি

বিভিন্ন উচ্চতার ভিন্ন ভিন্ন তলকে সংযোগ সাধনের জন্য পরপর কতগুলো ধাপের সুবিধাজনক বিন্যাসই হলো সিঁড়ি (ইংরেজি: Stairway বা Stair])।
সিঁড়ির পরিমাপ পরিস্থিতি ও ব্যবহার ভেদে ভিন্ন হয়। তাই সিঁড়ির নির্দিষ্ট কোন পরিমাপ নেই। তবে, সাধারণ ভাবে কিছু নিয়ম মেনে চলা হয়।
এখান থেকে পাওয়া মান অনুসারে সিঁড়ির আদর্শ মান ধরা যায়, ট্রেড ৩০ সে.মি ও রাইসার ১৪ সে.মি। ট্রেডে প্রতি ২৫ মি.মি কমানোর জন্য রাইসার এ ১২-১৩ মি.মি যোগ করতে হবে।
এই পরিমাপগুলো কোনো সুনির্দিষ্ট মান নয়, কেবলমাত্র সুবিধাজনক মান হিসেবে প্রণয়ন করা হয়েছে। যে কোনো ক্ষেত্রেই এর হেরফের হতে পারে।
আর্সেন ওয়েঙ্গার

আর্সেন উইঙ্গার' জন্ম (অক্টোবর ২২, ১৯৪৯) একজন ফরাসি খেলোয়াড় এবং ম্যানেজার। তিনি ১৯৯৬ থেকে ২০১৮ সাল পর্যন্ত ইংরেজ ক্লাব আর্সেনালের ম্যানেজারের দায়িত্ব পালন করেছেন। ১৯৯৬ সালে তিনি প্রথম আর্সেনালে যোগদান করেন। উইঙ্গার এসেই দলের কৌশল এবং প্রশিক্ষণে ব্যাপক পরিবর্তন আনেন। সাথে সাথে তিনি দলে আনেন বিশ্বের বিভিন্ন দেশের খেলোয়াড় যারা দলের আন্যান্য ইংলিশ খেলোয়াড়দের সাথে পাল্লা দিতে সমর্থ হয়। তার কল্যাণে আর্সেনাল ১৯৯৭-৯৮ ও ২০০১-০২ সালে যুগল শিরোপা ঘরে তুলে আনে। ১৯৯৯-০০ সালে তারা উয়েফা কাপের ফাইনালে পরাজিত হয়। এবং সেই প্রতিক্ষিত শিরোপা তারা অর্জন করে ২০০২-০৩ সালে। ২০০৩-০৪ সালে তারা অপরাজিত থেকে লিগ শিরোপা অর্জন করে। এই কারণে ক্লাবটির নতুন ডাক নাম হয় দ্য ইনভিন্সিব্‌ল। টানা ৪৯ ম্যাচে অপরাজিত থেকে ক্লাবটি জাতীয় রেকর্ড স্থাপন করে।
উইঙ্গারের দশ বছরে আর্সেনাল আটটি লিগ শেষ করে প্রথম অথবা দ্বিতীয় হয়ে। ১৯৯৩ সালে প্রিমিয়ার লিগ শুরু হবার পর শিরোপা জয়ী ৪টি দলের মধ্যে আর্সেনাল একটি। বাকি দল গুলো হল (চেলসি, ম্যানচেস্টার ইউনাইটেড, ব্লাকবার্ন রোভার্স)। ২০০৫-০৬ সালে আর্সেনাল লন্ডনের প্রথম ক্লাব হিসাবে চ্যাম্পিয়ন্স লিগের ফাইনালের উঠে। যদিও বার্সেলোনার কাছে ৩-২ এ পরাজিত হয়।
ইউনিভার্সিটি কলেজ লন্ডন

ইউনিভার্সিটি কলেজ লন্ডন (UCL) হচ্ছে লন্ডনে অবস্থিত একটি পাবলিক গবেষণা বিশ্ববিদ্যালয় এবং ফেডারেল লন্ডন বিশ্ববিদ্যালয় এর একটি অন্যতম প্রাচীন কলেজ। তালিকাভুক্তি অনুযায়ী এটি যুক্তরাজ্যের সব থেকে বড় স্নাতকোত্তর প্রতিষ্ঠান, এবং পৃথিবীর বহুবিষয়ে অগ্রগামী গবেষণা বিশ্ববিদ্যালয়ের একটি।
এটি ১৮২৬ সালে লন্ডন বিশ্ববিদ্যালয় নামে প্রতিষ্ঠিত হয়, এটির প্রতিষ্ঠাতা জেরমি বেনথাম এর মৌলবাদী বিশ্বাসে উদ্বোধ হয়ে। ইউসিএল হচ্ছে লন্ডনে প্রতিষ্ঠিত প্রথম বিশ্ববিদ্যালয় প্রতিষ্ঠান, এবং ইংল্যান্ডের প্রথম প্রতিষ্ঠান যেখানে জাতপ্রথা নির্বিশেষে সকল ধর্মের শিক্ষানুরাগী ভর্তির সুযোগ পায়। ইউসিএল এমনকি ইংল্যান্ডের সবচেয়ে পুরনো তৃতীয় বিশ্ববিদ্যালয় হিসেবে প্রতিযোগিতা করছে এবং নারী শিক্ষার্থীদের সর্ব প্রথম ভর্তির সুযোগ দেয়।
ইউসিএল ১১ ফেব্রুয়ারি ১৮২৬ সালে লন্ডন বিশ্ববিদ্যালয় নামে প্রতিষ্ঠিত হয়, যা অক্সফোর্ড এবং ক্যামব্রিজের ধর্মীয় বিশ্ববিদ্যালয়ের বিকল্প হিসেবে ধর্ম নিরপেক্ষ বিশ্ববিদ্যালয় হিসেবে আত্মপ্রকাশ করে। লন্ডন বিশ্ববিদ্যালয়ের প্রথম তত্ত্বাবধায়ক ছিলেন লিউনারড হরনার, কোন ব্রিটিশ বিশ্ববিদ্যালয় পরিচালনার যিনি কোন প্রথম বিজ্ঞানী ছিলেন।
সর্বসম্মতভাবে বিশ্বাস করা ইউসিএলের প্রতিষ্ঠাতা দার্শনিক জেরমি বেনথাম হওয়া স্বত্বেও, ডিসেম্বর ১৮২৬ থেকে ১৮৩০ সালের মধ্যে ১০০ পাউন্ড মূল্যের নয়টি কিস্তি ক্রয়ে শেয়ার নাম্বার ৬৩৩ (share No.633)-এ তার খুব কমই হস্তক্ষেপ ছিল। ১৮২৮ সালে, তিনি তার এক বন্ধুকে পরিষদে মনোনয়ন দেন, এবং ১৮২৭ সালে তার শিষ্য জন বাউরিংকে ইংরেজি বা ইতিহাস বিভাগের প্রথম অধ্যাপক হিসেবে নিয়োগ দিতে পদক্ষেপ নেন, কিন্তু উভয় ক্ষেত্রে তার প্রার্থীরা অকৃতকার্য হন। এটা ধারণা করা হয় যে তার চিন্তাধারা প্রভাবশালী ছিল, কিন্তু তিনি নিজ থেকে খুব কমই কাজ করেছেন। যাইহোক, বেনথামকে বর্তমানে ইউসিএল এর "আধ্যাত্মিকতার জনক" হিসেবে গণ্য করা হয়, যেহেতু শিক্ষা এবং সমাজের জন্য তার মৌলিক চিন্তাধারা উক্ত প্রতিষ্ঠানের প্রতিষ্ঠায় অনুপ্রেরণা যুগিয়েছিল, বিশেষকরে স্কটঅধিবাসী জেমস মিল (১৭৭৩–১৮৩৬) এবং Henry Brougham (১৭৭৮–১৮৬৮) কে।
কমপক্ষে ২৯ ইউসিএল সদস্য এবং শিক্ষার্থীকে নোবেল পুরস্কারে ভূষিত করে হয়েছে, (যাদের মধ্যে ১৮ জন ফিজিওলজি ও মেডিসিন বিভাগের), তিন জন ফিল্ড মেডেল অর্জন করেছেন।
বাকারি সানিয়া

বাকারি সানিয়া (); জন্ম: ১৪ ফেব্রুয়ারি ১৯৮৩) ফরাসি জাতীয় দলের খেলোয়াড়। তিনি মূলত ইংলিশ প্রিমিয়ার লিগের ক্লাব আর্সেনালে এবং ফ্রান্স জাতীয় ফুটবল দলে খেলেছেন। তার পূর্বতন দল আর্সেনালের কোচ আর্সেন ওয়েঙ্গার তাকে একদা প্রিমিয়ার লিগের সেরা রাইট ব্যাক বলে অভিহিত করেন। উইং-ব্যাক হিসেবে খেলার পাশাপাশি সানিয়া মাঝে মাঝে সেন্টার ব্যাক হিসেবেও খেলেছেন।
লাসানা দিয়ারা

লাসানা দিয়ারা (জন্ম- ১০ মার্চ ১৯৮৫) হলেন একজন অবসরপ্রাপ্ত ফরাসি জাতীয় দলের ফুটবলার। তিনি রক্ষণভাগের মধ্যমাঠের খেলোয়াড় হিসেবে খেলে থাকেন। তিনি ইংলিশ প্রিমিয়ার লিগের ক্লাব চেলসি, আর্সেনাল ও পোর্টস্‌মাথ, লা লিগার ক্লাব রিয়াল মাদ্রিদ, রুশ ক্লাব আঞ্জি মাখাচকালা ও লকোমতিভ মস্কো, এবং লিগ ওয়ানের ক্লাব মার্সেই ও পারি সাঁ-জেরমাঁয় খেলেছেন।
এদুয়ার্দু দা সিলভা

এদুয়ার্দু দা সিলভা (, ; জন্ম- ফেব্রুয়ারি ২৫, ১৯৮৩), সাধারণত এদুয়ার্দু নামে পরিচিত এবং মাঝেমাঝে ডাকনাম দুদু নামেও পরিচিত, তিনি ব্রাজিলে জন্মগ্রহণ করেন। তিনি ক্রোয়েশিয়া জাতীয় ফুটবল দল এবং ইউক্রেনীয়ান প্রিমিয়ার লিগের ক্লাব শাখতার দোনেৎস্কে খেলেন।
আর্সেনাল মহিলা ফুটবল ক্লাব

আর্সেনাল মহিলা ফুটবল ক্লাব পুরুষদের দল থেকে নিজেদের আলাদা করার আগে সাধারণত আর্সেনাল বলা হয়। প্রতিষ্ঠিত হয় ১৯৮৭ সালে। ২০০২ সালে ক্লাবটি সেমি-পেশাদার দলে পরিণত হয়। ক্লাবের ম্যানেজার ভিক আকার্স যিনি একই সাথে মূল ক্লাবের পোশাক ম্যানেজার। ইংল্যান্ড মহিলা ফুটবল ইতিহাসের সবচেয়ে সফল ক্লাব আর্সেনাল এলএফসি। ক্লাবটি বর্তমানে এফএ ওমেন'স প্রিমিয়ারলীগ, উয়েফা ওমেন'স কাপ শিরোপাধারী। অফিসিয়ালি মূল ক্লাবের থেকে মহিলা ক্লাব আলাদা হলেও মূল ক্লাবের বর্তমান পরিচালক একই সাথে মহিলা ক্লাবটিও পরিচালনার দ্বায়িত্ব পালন করছেন। আর্সেনাল এলএফসি বছরে একদিন এমিরেট্‌স স্টেডিয়ামে খেলার সুযোগ পায়। বছরের বাকি সময়ে তারা নিজেদের খেলার জন্য বোরহ্যাম উড ফুটবল ক্লাবের মাঠ ব্যবহার করে থাকে।
সিংহ

সিংহ ("Panthera leo"; স্ত্রীলিঙ্গ: সিংহী) ফেলিডি পরিবারের প্রাণী যা প্যানথেরা গণের চারটি বৃহৎ বিড়ালের মধ্যে আকারেএটির অবস্থান দ্বিতীয়। সিংহের মূলত দুটি উপপ্রজাতি বর্তমানে টিকে আছে। একটি হল আফ্রিকান সিংহ অপরটি হল এশীয় সিংহ। আফ্রিকান সিংহ মোটামুটি আফ্রিকার বিস্তীর্ণ অঞ্চল জুড়ে পাওয়া গেলেও অল্প সংখ্যক ভারতীয় সিংহ শুধু ভারতের গির অভয়ারণ্যে পাওয়া যায়। সংখ্যাধিক্যের দরুন সিংহ বলতে তাই আফ্রিকান সিংহকেই বোঝায়।
বর্তমানে আফ্রিকার বনে ৩০,০০০ সিংহ রয়েছে। আর এশিয়া ৩৫০ টি সিংহ রয়েছে। তারা এশিয়ায় বাস করে গির বনে। যেটি অবস্থিত গুজরাত, ভারত.বর্তমান অবস্থা :ভারতে 2005 সালে সিংহের সংখ্যা ছিল 359 টি,2010 সালে 411 টি এবং বর্তমানে 2015 সালে তা বেড়ে দাঁড়িয়েছে 523 টি তে।
পুরুষ সিংহের সাধরনত ওজন হয় এর মধ্যে হয়। বড় সিংহ পৌছায় অবধি।. স্ত্রীরা (সিংহী) সাধারণত অবধি হয়. একমাত্র পুরুষ সিংহদের কেশর থাকে। মাথা থেকে পা পর্যন্ত প্রায় ৫'৭"-৮'২" পর্যন্ত হয়ে থাকে। সিংহ মাংসাশী প্রাণী। বিভিন্ন জাতের কৃষ্ণসার, জেব্রা, নু-হরিণ, ইম্পালা, আফ্রিকান মহিষ, জিরাফ, শূকর ইত্যাদি এদের প্রধান খাদ্য।
সিংহের ইংরাজি নাম রোমাণীয় ভাষার সাথে সম্পর্কিত। এটি লাতিন ভাষার ' শব্দ এবং প্রাচীন গ্রিকের শব্দ থেকে উৎপন্ন হয়েছে।(')
সিংহের দলকে প্রাইড বলে। যেটির অর্থ গর্ব। একটি প্রাইডে দশ থেকে চল্লিশটি সিংহ থাকে।প্রত্যেক প্রাইডের নিজস্ব অঞ্চল আছে। সিংহ কখনো তাদের অঞ্চলে অন্য মাংসাশী প্রাণী ঢোকা পছন্দ করে না। তাদের একটি অঞ্চল প্রায় । পুরুষ সিংহরা খুব রাগী হয়। এরা এদের এলাকা রক্ষার্থে প্রয়োজনে সহিংস্র লড়াই করে।
পুরুষ সিংহ সাধারণত ৩ বছর বয়সে যৌন পরিপক্কতা লাভ করে। বেশিরভাগ ক্ষেত্রেই পুরুষ সিংহের ২ বছর বয়সে কেশর গজানো শুরু হয়।কেশর সিংহের পুরুষত্বের প্রতীক।যা শুধু সিংহেরই থাকে। সিংহীর থাকে না।২ থেকে ৩ বছর বয়সে সিংহী তরুণী হয়। গর্ভাবস্থা থাকে ১১০-১২০ দিন পর্যন্ত । জন্মের সময় শিশু সিংহের ভর সাধারণত ১.২ - ২.১ কেজি হয়ে থাকে। শিশু সিংহ জন্মের পর অন্ধ থাকে; তারা ১ সপ্তাহ বয়সে চোখ খুলতে পারে এবং যতদিন ২ সপ্তাহ বয়স না হয় ততদিন ভালো করে দেখতে পারে না। সিংহদের নির্দিষ্ট বাসা নেই, যেখানে তারা চিরকাল থাকবে। সিংহদের নির্দিষ্ট পালানোর জায়গা থাকে। যেটি তারা গোপন রাখে। যদি অন্যদলের সিংহ দেখে ফেলে। তারা তাহলে সেই স্থান প্রস্থান করে।
প্রেস্টন নর্থ এন্ড ফুটবল ক্লাব

প্রেস্টন নর্থ এন্ড ফুটবল ক্লাব (; এছাড়াও প্রেস্টন নর্থ এন্ড এফসি, প্রেস্টন নর্থ এন্ড, প্রেস্টন, নর্থ এন্ড অথবা শুধুমাত্র পিএনই নামে পরিচিত) হচ্ছে প্রেস্টন ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লীগ ইএফএল চ্যাম্পিয়নশিপে খেলে। এই ক্লাবটি ১৮৮০ সালে প্রতিষ্ঠিত হয়েছে। প্রেস্টন নর্থ এন্ড তাদের সকল হোম ম্যাচ প্রেস্টনের ডিপডেলে খেলে থাকে; যার ধারণক্ষমতা হচ্ছে ২৩,৪০৪। বর্তমানে এই ক্লাবের ম্যানেজারের দায়িত্ব পালন করছেন রায়ান লো।
আমব্রো

আমব্রো আন্তর্জাতিক ফুটবল সামগ্রী প্রস্তুতকারী প্রতিষ্ঠান। এটি ইংল্যান্ডের গ্রেটার ম্যানচেস্টারে অবস্থিত। কোম্পানিটি ২০০৭ সালে নাইকি দ্বারা কেনার পর ২০১২ সাল থেকে, মার্কিন কোম্পানি আইকনিক্স ব্র্যান্ড গ্রুপের একটি সহযোগী প্রতিষ্ঠান।
অ্যালেক্স সং

আলেকজান্দ্রে দিমিত্রি সং বিলং (জন্ম: সেপ্টেম্বর ৯, ১৯৮৭) একজন ক্যামেরুনীয় ফুটবলার যিনি রাশিয়ার ক্লাব "রুবিন কাজান" এবং ক্যামেরুন জাতীয় দলের হয়ে মধ্যমাঠের খেলোয়াড় হিসেবে খেলেন।
নিকলাস বেন্টনার

নিকলাস বেন্টনার জানুয়ারি ১৬, ১৯৮৮ সালে ডেনমার্কে জন্ম গ্রহণ করেন। তিনি বর্তমানে ইংলিশ প্রিমিয়ার লিগের দল আর্সেনাল ফুটবল ক্লাবের হয়ে খেলছেন। জাতীয় দলের হয়ে তিনি ১২ খেলায় ৫টি গোল করেছেন।
কিরান গিবস

কিরান গিবস (সেপ্টেম্বর ২৬, ১৯৮৯) এ লন্ডনে জন্ম গ্রহণ করেন। তিনি একজন পেশাদার ফুটবল খেলোয়াড় এবং বর্তমানে ইংলিশ প্রিমিয়ার লিগের দল আর্সেনাল ফুটবল ক্লাবের হয়ে খেলছেন।
গিবস লন্ডনের ল্যাম্বেথে জন্মগ্রহণ করেন। তিনি গ্যালিক এবং বাজান বংশধর। তার যমজ ভাই জেডনও একজন ফুটবলার এবং ডোভার অ্যাথলেটিক এবং অ্যাল্ডারশট টাউনের হয়ে খেলেছেন।
মার্ক র‌্যান্ডাল

মার্ক র‌্যান্ডাল (সেপ্টেম্বর ২৮ ১৯৮৯)-এ ইংল্যান্ডে জন্ম গ্রহণ করেন। তিনি একজন পেশাদার ফুটবল খেলোয়াড় এবং বর্তমানে ইংলিশ প্রিমিয়ার লিগের দল আর্সেনাল ফুটবল ক্লাবের হয়ে খেলছেন।
হেনরি ল্যান্সবারি

হেনরি ল্যান্সবারি (অক্টোবর ১২, ১৯৯০) ইংল্যান্ডের লন্ডনে জন্ম গ্রহণ করেন। তিনি একজন পেশাদার ফুটবল খেলোয়াড় এবং বর্তমানে ইংলিশ প্রিমিয়ার লিগের দল আর্সেনাল ফুটবল ক্লাবের হয়ে খেলছেন।
গ্যাভিন হয়ট

গ্যাভিন হয়ট () (জন্ম ৬ই জুন, ১৯৯০) ইংল্যান্ডের লন্ডনে জন্ম গ্রহণ করেন। তিনি একজন পেশাদার ফুটবল খেলোয়াড় এবং বর্তমানে ইংলিশ প্রিমিয়ার লিগের দল আর্সেনাল ফুটবল ক্লাবের হয়ে খেলছেন।
ভিতো মানোনে

ভিতো মানোনে (মার্চ ২, ১৯৮৮)-এ ইতালিতে জন্ম গ্রহণ করেন। তিনি একজন গোলরক্ষক এবং বর্তমানে ইংলিশ প্রিমিয়ার লিগের দল আর্সেনাল ফুটবল ক্লাবের হয়ে খেলছেন।
ফ্রান মেরিদা

ফ্রান্সিসকো মেরিদা পিরেজ (মার্চ ৪, ১৯৯০)-এ স্পেনের বার্সেলোনাতে জন্ম গ্রহণ করেন। তিনি একজন পেশাদার ফুটবল খেলোয়াড় এবং বর্তমানে ইংলিশ প্রিমিয়ার লিগের দল আর্সেনাল ফুটবল ক্লাবের হয়ে খেলছেন।
নেসার বারাযাইত

নেসার বারাযাইত (জন্ম ২৭ মার্চ ১৯৯০) হলেন একজন ওলন্দাজ পেশাদার ফুটবলার। তিনি ইউএই প্রো-লিগে আল জাজিরা দলের হয়ে খেলে থাকেন। বারাযাইত আক্রমণাত্মক মধ্যমাঠের খেলোয়াড় বা স্ট্রাইকার হিসেবে খেলে থাকেন। তিনি পূর্বে ইংলিশ প্রিমিয়ার লিগে আর্সেনাল ফুটবল ক্লাবের হয়ে খেলছেন।
বারাযাইত ১৯৯০ সালের ২৭শে মার্চ নেদারল্যান্ডসের আর্নহেমে জন্মগ্রহণ করেন।
কিরা গিলবার্ত

কিরা গিলবার্ত (ফেব্রুয়ারি ২৮, ১৯৮৭)-এ ইংল্যান্ডে লন্ডনে জন্ম গ্রহণ করেন। তিনি একজন পেশাদার ফুটবল খেলোয়াড় এবং বর্তমানে ইংলিশ প্রিমিয়ার লিগের দল আর্সেনাল ফুটবল ক্লাবের হয়ে খেলছেন।
চিকশুলুব খাদ

চিকশুলুব খাদ (আ-ধ্ব-ব: [tʃikʃuˈlub]) ইউকাটান উপদ্বীপে মাটির নিচে চাপা পড়ে থাকা একটি প্রাচীন অভিঘাত খাদ। এর কেন্দ্র মেক্সিকোর ইউকাটান অঞ্চলের চিকশুলুবে অবস্থিত। প্রায় ১৮০ কিমি (১১০ মাইল) ব্যাসবিশিষ্ট এই জ্বালামুখটি পৃথিবীতে এ পর্যন্ত নিশ্চিতভাবে আবিষ্কৃত বৃহত্তম সংঘর্ষ কাঠামোগুলোর একটি। যে গ্রহাণু বা ধূমকেতুর আঘাতে এটি তৈরি হয়েছিল তার ব্যাস ছিল অন্তত ১০ কিমি (৬ মাইল)। জ্বালামুখটির নাম রাখা হয়েছে পার্শ্ববর্তী শহরের নামানুসারে। অবশ্য মায়ান ভাষায় এই শব্দের অর্থ "শয়তানের লেজ"।
পলিন কেল

পলিন কেল (১৯ জুন ১৯১৯ – ৩ সেপ্টেম্বর ২০০১) একজন মার্কিন চলচ্চিত্র সমালোচক যিনি ১৯৬৮ থেকে ১৯৯১ সাল পর্যন্ত দ্য নিউ ইয়র্কার সাময়িকীতে লিখতেন। তিনি প্রতিটি চলচ্চিত্রের সমালোচনা করতে গিয়ে আবেগের প্রতি গুরুত্ব দিতেন। অনেক সময়ই তাকে সমসাময়িককালে মার্কিন যুক্তরাষ্ট্রের সেরা চলচ্চিত্র সমালোচক হিসেবে আখ্যায়িত করা হয়। পরবর্তীতে যুক্তরাষ্ট্রের প্রভাবশালী সমলোচক আর্মন্ড হোয়াইট এবং রজার ইবার্টের উপর তার বিশেষ প্রভাব পড়েছিল। ইবার্ট মন্তব্য করেছেন গত তিন দশকে যুক্তরাষ্ট্রের চলচ্চিত্র সমালোচকদের মধ্যে কেলের দৃষ্টিভঙ্গী ছিল সবচাইতে ইতিবাচক।
ম্যানচেস্টার ইউনাইটেড ফুটবল ক্লাব পরিসংখ্যান

এই নিবন্ধে ম্যানচেস্টার ইউনাইটেডের বিভিন্ন পরিসংখ্যান ও রেকর্ডের তালিকা দেয়া হয়েছে।
"সমস্ত তথ্য ৫ জানুয়ারি ২০০৮ পর্যন্ত সঠিক।"
"বর্তমান একাদশের সদস্যদের নাম মোটা হরফে লেখা হয়েছে"
ম্যানচেস্টার ইউনাইটেড ফুটবল ক্লাব মৌসুম

এটি ম্যানচেস্টার ইউনাইটেড দল যত গুলো মৌসুম খেলেছে সেটির তালিকা। তালিকাটি শুরু হয়েছে ১৯৮৬ সাল থেকে (যখন তারা নিউটন হিথ এল&ওয়াইআর ফুটবল ক্লাব নামে পরিচিত ছিল) সর্বশেষ সমাপ্ত মৌসুম পর্যন্ত। এখানে প্রধান প্রধান প্রতিযোগিতায় ক্লাবের অর্জন ও মৌসুমের সর্বোচ্চ গোলদাতার তালিকা রয়েছে। মোটা হরফে লেখা খেলোয়াড়েরা সেই মৌসুমে প্রথম বিভাগ/প্রিমিয়ার লিগের সর্বোচ্চ গোলদাতাও ছিলেন। স্থানীয় বিভিন্ন লিগের ফলাফল ও রেকর্ড এখানে দেয়া হয়নি।
ক্লাবটি প্রথম বিভাগ/প্রিমিয়ার লিগ জিতেছে ১৬ বার, এফএ কাপ জিতেছে ১১ বার, লিগ কাপ ২ বার, চ্যারিটি শিল্ড ১৬ বার (৪ বার যৌথভাবে), ইউরোপীয়ান কাপ ২ বার, ইউরোপীয়ান কাপ উইনার্স কাপ ১ বার, ইউরোপীয়ান সুপার কাপ ১ বার এবং ইন্টারকন্টিনেন্টাল কাপ ১ বার। ফুটবল লিগে প্রবেশ করার পর ক্লাবটি কখনোই শীর্ষ দুটি বিভাগের নিচে কখনো নেমে যায় নি। ১৯৩৩-৩৪ সালে ক্লাবটি মাত্র ১ পয়েন্টের ব্যবধানে দ্বিতীয় বিভাগে ২০তম স্থান দখল করে এবং রেলিগেশন থেকে বেচেঁ যায়। ২০০৬-০৭ মৌসুমে শেষে ম্যানচেস্টার ইউনাইটেড ৪৯৮০টি প্রতিযোগিতামূলক ম্যাচ খেলেছে।
মার্কো ফন বাস্তেন

মার্সেল "মার্কো" ফন বাস্তেন (জন্ম অক্টোবর ৩১,১৯৬৪ উত্রেকত, নেদারল্যান্ড) ওলন্দাজ দলের সাবেক এই কুশলী স্ট্রাইকার, বর্তমানে ওলন্দাজ জাতীয় দলের কোচের ভূমিকা পালন করছেন। প্রতিভাবান এই স্ট্রাইকার তার ক্যারিয়ারে ২৭৬ টি গোল করেন। ইনজুরির কারণে তার ক্যারিয়ার সংক্ষিপ্ত হয়ে যায়।১৯৮৮,'৮৯ এবং '৯২ সালে তিনি তিনবার ইউরোপিয়ান ফুটবলার অফ দ্যা ইয়ার মনোনীত হন। ১৯৯২ সালে ওয়ার্ল্ড ফুটবলার অব দ্যা ইয়ার নির্বাচিত হন। ফ্রান্স ফুটবল ম্যাগাজিনের জরিপে শতাব্দীর সেরা ফুটবলারের তালিকায় তার অবস্থান ৮ম।
আয়াক্সের পক্ষে ফন বাস্তেনের অভিষেক হয় ১৯৮২ সালে। ৫-০ গোলে জয়ী হওয়া সে ম্যাচে জোহান ক্রুয়েফের বদলী হিসেবে খেলতে নেমে তিনি গোলও করেন। ওলন্দাজ ফুটবলে তার চাইতে বেশি খ্যাতিমান কেবল এই জোহান ক্রুয়েফ।
১৯৮২-৮৩ মৌসুমে সতীর্থ উইম কিয়েফট ইউরোপের সর্বোচ্চ গোলদাতা হন, ফলে তিনি বেশি সুযোগ পাননি।পরের বছর আয়াক্স কিয়েফট কে সেরি এ দল পিসার কাছে বেঁচে দিলে তিনি সুযোগ পেতে শুরু করেন।
পরবর্তী ৪ মৌসুম তিনি সর্বোচ্চ গোলদাতা হন (১৯৮৪,১৯৮৫,১৯৮৬,১৯৮৭)। ১১২ ম্যাচে ১১৭ গোল করেন। 
১৯৮৭ সালে সিলভিও বার্লোসকোনি তাকে মিলানে নিয়ে আসেন। সে মৌসুমে মিলান শিরোপো জিতলেও ইনজুরির কারণে তিনি মাত্র ১১ টি ম্যাচ খেলতে সক্ষম হন।পরের বছর রুদ খুলিত এবং ফ্রাঙ্ক রাইকার্ড ও মিলান দলে যোগ দেন
১৯৮৮ সালের ইউরো চ্যাম্পিয়নশীপে তিনি ৫ টি গোল করেন। ইংল্যান্ডের বিরুদ্ধে করেন হ্যাটট্রিক, সেমি ফাইনালে পশ্চিম জার্মানির বিপক্ষে ১টি এবং ফাইনালে সোভিয়েত ইউনিয়নের বিপক্ষে অসাধারণ ভলির মাধ্যমে ১টি গোল করেন।১৯৮৮-৮৯ মৌসুমে এসি মিলানের হয়ে সেরি এ তে ১৯ টি গোল করেন। পরের মৌসুমে সেরি এ তে সর্বোচ্চ গোলদাতা হন। মিলান সফলভাবে বেনফিকার বিরুদ্ধে তাদের ইউরোপীয় শিরোপো রক্ষা করে।১৯৯০ বিশ্বকাপে হল্যান্ড দ্বিতীয় রাউন্ড থেকে বিদায় নেয়।
১৯৯০-৯১ মৌসুমে কোচ আরিগো সাচ্চির সাথে বিরোধের কারণে বেশি খেলার সুযোগ পাননি, সাম্পাদোরিয়া সে বছর স্কুডেট্টো জেতে। সাচ্চি বরখাস্ত হলে পরের মৌসুমে তিনি ২৫ গোল করে আবার সেরি এ তে সর্বোচ্চ স্কোরার হন। অপরাজিত থেকে এসি মিলান চ্যাম্পিয়ন হয়।
১৯৯২ এর ইউরো তে হল্যান্ড সেমি ফাইনালে ডেনমার্কের কাছে পেনাল্টিতে হেরে যায়। এ ম্যাচে পিটার স্মাইকেল তার নেয়া পেনাল্টিটি ঠেকিয়ে দেন।
১৯৯২-৯৩ মৌসুমে এসি মিলানের অপরাজিত থাকার ধারা অব্যাহত থাকে। বাস্তেন অসাধারণ ফর্মে ছিলেন। কিন্তু আনকোনার বিপক্ষে ম্যাচে ইনজুরিতে পড়েন। আবার ফিরে এসে এসি মিলানের হয়ে মার্সেই এর বিপক্ষে চ্যাম্পিয়নস লিগ ফাইনালে অংশ নেন। এসি মিলান ফাইনাল ম্যাচটি হেরে যায়। এটিই ছিল তার শেষ পেশাদার ম্যাচ। ইনজুরির কাছে নতিস্বীকার করে তিনি অবসর নেন।
পরবর্তীকালে দিমিত্রিও আলবার্তিনি এবং ডেনিস বার্গক্যাম্প এর বিদায়ী ম্যাচে তিনি কিছু সময়ের জন্য মাঠে নামেন।
ক্লাব
আন্তর্জাতিক
ব্যক্তিগত
১৯৯৫ সালে এসি মিলান থেকে খেলোয়াড় হিসেবে অবসর নেয়ার পর বাস্তেন ফুটবল কোচিংয়ে না আসার সিদ্ধান্ত নেন। কিন্তু পরবর্তীকালে তিনি তার সিদ্ধান্ত বদল করেন। ২০০৪ সালের ২৯ জুলাই রয়েল ওলন্দাজ ফুটবল এসোসিয়েশন তাকে ওলন্দাজ জাতীয় দলের দায়িত্ব দেয়।
দলের দায়িত্ব পেয়েই বাস্তেন প্যাট্রিক ক্লুইভার্ট, এডগার ডাভিডস, ক্লারেন্স সিডর্ফ, রয় মেকে কে দল থেকে বাদ দেন। তার অধীনে ওলন্দাজ জাতীয় দলে আয়াক্স, পিএসভি আইন্দহোভেন, ফেইর্নুডের প্রতিপত্তি খর্ব হয়।
২০০৬ সালের বিশ্বকাপে নেদারল্যান্ড পর্তুগালের কাছে ১-০ গোলে পরাজিত হয়ে বিদায় নেন। এ ম্যাচে রুদ ফন নিস্টেলরয় কে না খেলানোয় বাস্তেন ব্যাপক সমালোচনার শিকার হন।
জার্মান মিডিয়ার খবর অনুযায়ী ২০০৮ সালে ওলন্দাজ ফেডারেশনের সাথে চুক্তি শেষ হয়ে যাবার পর বাস্তেন বায়ার্ন মিউনিখ দলের দায়িত্ব নেবেন।
পেদ্রো রবার্তো সিলভা বোতেলহো

পেদ্রো সিলভা (১৪ ডিসেম্বর ১৯৮৯)-এ ব্রাজিলে জন্ম গ্রহণ করেন। তিনি একজন পেশাদার ফুটবল খেলোয়াড় এবং বর্তমানে ইংলিশ প্রিমিয়ার লীগের দল আর্সেনালের সাথে চুক্তিবদ্ধ। তবে ধারে তিনি সালামানকার হয়ে খেলছেন।
জেয় সিম্পসন

জে-অ্যালিস্টার ফ্রেডরিক সিম্পসন (; ১ ডিসেম্বর ১৯৮৮) হলেন একজন ইংরেজ পেশাদার ফুটবল খেলোয়াড়। তিনি মেজর লিগ সকারের ফিলাডেলফিয়া ইউনিয়নের হয়ে আক্রমণভাগের খেলোয়াড় হিসেবে খেলে থাকেন।
আর্সেনাল একাডেমিতে প্রশিক্ষণপ্রাপ্ত সিম্পসন আর্সেনালের হয়ে কোন খেলায় অংশগ্রহণ করেননি। তিনি বেশিরভাগ সময় মিলওয়াল, ওয়েস্ট ব্রমউইচ আলবিওন ও কুইন্স পার্ক র‍্যাংজার্সের হয়ে ধারে খেলেছেন। ২০১০ সালে তিনি হাল সিটিতে যোগ দেন এবং তিনি সেখানে তিন বছর খেলেছেন। তিনি থাইল্যান্ডে বারিরাম ইউনাইটেডেড় হয়ে খেলেন এবং ২০১৪ সালে কর রয়্যাল কাপ জিতেন। পরবর্তীতে তিনি ইংল্যান্ডে লেটন অরিয়েন্টে ফিরে আসেন। ২০১৭ সালে তিনি ফিলাডেলফিয়া ইউনিয়নে যোগ দেন।
কার্লোস ভেলা

কার্লোস ভেলা (মার্চ ১, ১৯৮৯)-এ মেক্সিকোতে জন্ম গ্রহণ করেন। তিনি একজন পেশাদার ফুটবল খেলোয়াড় এবং বর্তমানে তিনি মেজর লিগ সকারের লস এঞ্জেলস ফুটবল ক্লাবের একজন ফরোয়ার্ড হিসেবে খেলছেন।
কেশবপুর

কেশবপুর নামে বাংলাদেশে যেসব স্থান ও প্রশাসনিক অঞ্চল রয়েছে-
কেশবপুর নামে ভারতের যেসব স্থান ও প্রশাসনিক অঞ্চল রয়েছে-
শেফিল্ড ইউনাইটেড ফুটবল ক্লাব

শেফিল্ড ইউনাইটেড ফুটবল ক্লাব (সাধারণত শেফিল্ড ইউনাইটেড এফসি অথবা শুধুমাত্র শেফিল্ড ইউনাইটেড নামে পরিচিত) হচ্ছে শেফিল্ড ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের শীর্ষ স্তরের ফুটবল লিগ প্রিমিয়ার লিগে খেলে। এই ক্লাবটি ১৮৮৯ সালের ২২শে মার্চ তারিখে প্রতিষ্ঠিত হয়েছে। শেফিল্ড ইউনাইটেড তাদের সকল হোম ম্যাচ শেফিল্ডের ব্রামল লেনে খেলে থাকে; যার ধারণক্ষমতা হচ্ছে ৩২,৭০২। বর্তমানে এই ক্লাবের ম্যানেজারের দায়িত্ব পালন করছেন পল হেকিংবোটম এবং সভাপতির দায়িত্ব পালন করছেন মুসা'আদ বিন খালিদ আল সৌদ। উত্তর আয়ারল্যান্ডীয় রক্ষণভাগের খেলোয়াড় জন ইগান এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, শেফিল্ড ইউনাইটেড এপর্যন্ত ১০টি শিরোপা জয়লাভ করেছে; যার মধ্যে ১টি ফুটবল লিগ প্রথম বিভাগ, ১টি ফুটবল লিগ উত্তর, ১টি দ্বিতীয় স্তরের লিগ, ১টি তৃতীয় স্তরের লিগ, ১টি চতুর্থ স্তরের লিগ, ৪টি এফএ কাপ এবং ১টি শেরিফ অফ লন্ডন চ্যারিটি শিল্ড শিরোপা রয়েছে।
এফএ ওমেন'স প্রিমিয়ার লিগ

এফএ ওমেন'স প্রিমিয়ার লিগ ইংল্যান্ডের মহিলা ফুটবল প্রতিযোগিতা। ১৯৯২ - ১৯৯৩ মৌসুমে এই প্রতিযোগিতা প্রতিযোগিতা প্রথম শুরু হয়। মোট ৩৬টি দল তিনটি বিভাগে এই প্রতিযোগিতায় অংশ গ্রহণ করে।
ডেভিড ও'লিয়ারি

ডেভিড ও'লিয়ারি (জন্ম - মে ২, ১৯৫৮ লন্ডনে) একজন আয়ারল্যান্ডীয় পেশাদার ফুটবল খেলোয়াড় এবং ম্যানেজার। ২০০৬ সালের জুলাইএ অ্যাস্টন ভিলার ম্যানেজার পদ থেকে চাকরিচ্যুত হবার পর বর্তমানে তিনি বেকার। খেলোয়াড়ী জীবনের দীর্ঘ ১৯ বছর তিনি আর্সেনালের হয়ে খেলেছেন।
আর্সেনাল ফুটবল ক্লাবের স্মরণীয় খেলোয়াড়দের তালিকা

আর্সেনাল ফুটবল ক্লাবের পক্ষে খেলেছেন এমন উল্লেখযোগ্য খেলোয়াড়দের তালিকা।
"ক্লাবের হয়ে অভিষেক ম্যাচ খেলার তারিখ অনুযায়ী খেলোয়াড়দের নাম সাজানো হয়েছে। শুধুমাত্র প্রতিযোগিতামূলত খেলাগুলো গণনা করা হয়েছে। যুদ্ধকালীন ম্যাচগুলো বাদ দেয়া হয়েছে। পরিসংখ্যানটি ১ জানুয়ারি ২০০৭ তারিখ পর্যন্ত হালনাগাদ করা।"
পাকিস্তানের রাষ্ট্রপতিদের তালিকা

সংবিধানিকভাবে পাকিস্তানের রাষ্ট্রপতি (উর্দু : صدر مملكت সাদর ই মামলাকাত) পাকিস্তানের শাসন ব্যবস্থার প্রধান। এ দেশের প্রথম রাষ্ট্রপতি ইস্কান্দর মির্জা।
এএফসি আয়াক্স

আমস্টারডাম্‌শ ফুটবল ক্লাব আয়াক্স (; সাধারণত এএফসি আয়াক্স, আয়াক্স আমস্টারডাম অথবা শুধুমাত্র আয়াক্স নামে পরিচিত) হচ্ছে আমস্টারডাম ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লিগ এরেডিভিজিতে খেলে। এই ক্লাবটি ১৯০০ সালের ১৮ই মার্চ তারিখে প্রতিষ্ঠিত হয়েছে। পৌরাণিক গ্রিক বীর আয়াক্সের নামানুসারে এই ক্লাবের নামকরণ করা হয়। আয়াক্স তাদের সকল হোম ম্যাচ আমস্টারডামের ইয়োহান ক্রুইফ এরিনায় খেলে থাকে; যার ধারণক্ষমতা হচ্ছে ৫৪,৯৯০। বর্তমানে এই ক্লাবের ম্যানেজারের দায়িত্ব পালন করছেন এরিক টেন হাখ এবং সভাপতির দায়িত্ব পালন করছেন ফ্রাঙ্ক এজিকেন। সার্বীয় মধ্যমাঠের খেলোয়াড় দুশান তাদিচ এই ক্লাবের অধিনায়কের দায়িত্ব পালন করছেন।
আয়াক্স নেদারল্যান্ডের অন্যতম সেরা তিনটি ক্লাবের মধ্যে একটি, যারা প্রতিষ্ঠার পর থেকেই সাফল্য অর্জন করেতে শুরু করেছিল। ঘরোয়া ফুটবলে, আয়াক্স এপর্যন্ত ৬২টি শিরোপা জয়লাভ করেছে; যার মধ্যে ৩৪টি এরেডিভিজি শিরোপা, ১৯টি কেএনভিবি কাপ শিরোপা এবং ৯টি ইয়োহান ক্রুইফ শিল্ড শিরোপা রয়েছে। ইউরোপীয় এবং আন্তর্জাতিক প্রতিযোগিতায়, আয়াক্স এপর্যন্ত ১২টি শিরোপা জয়লাভ করেছে; যার মধ্যে ৪টি ইউরোপিয়ান কাপ/উয়েফা চ্যাম্পিয়নস লিগ শিরোপা, ১টি উয়েফা কাপ উইনার্স কাপ শিরোপা, ১টি উয়েফা কাপ, ২টি উয়েফা সুপার কাপ এবং ২টি আন্তঃমহাদেশীয় কাপ শিরোপা রয়েছে।
আয়াক্স ক্লাবটি ১৯০০ সালের ১৮ মার্চ আমস্টারডামে প্রতিষ্ঠিত হয়। ১৯১১ সালে ক্লাবটি ওলন্দাজ ফুটবলের সর্বোচ্চ স্তরে উত্তীর্ণ হয় এবং ১৯১৭ সালে নেদারল্যান্ডের জাতীয় কাপ কেএনভিবি বেকার জয় করে প্রথম বড় সফলতা লাভ করে। পরের মৌসুমে, আয়াক্স প্রথমবারের মত জাতীয় চ্যাম্পিয়ন হয়। ১৯১৮-১৯ মৌসুমে পুনরায় এই শিরোপা লাভ করে এবং নেদারল্যান্ডের ফুটবল লিগ চ্যাম্পিয়নশিপের ইতিহাসের একমাত্র দল হিসেবে অপরাজিত চ্যাম্পিয়ন হয়।
২৫ মে, ২০১৭ পর্যন্ত।
ফুটবল ক্লাব পোর্তু

ফুতেবল ক্লুবে দো পোর্তু (, ; এছাড়াও এফসি পোর্তু নামে পরিচিত) হচ্ছে পোর্তু ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের শীর্ষ স্তরের ফুটবল লিগ প্রিমেইরা লিগায় খেলে। এই ক্লাবটি ১৮৯৩ সালের ২৮শে সেপ্টেম্বর তারিখে প্রতিষ্ঠিত হয়েছে। এফসি পোর্তু তাদের সকল হোম ম্যাচ পোর্তুর এস্তাদিও দো দ্রাগাঁওয়ে খেলে থাকে; যার ধারণক্ষমতা হচ্ছে ৫০,০৩৩। বর্তমানে এই ক্লাবের ম্যানেজারের দায়িত্ব পালন করছেন সের্জিও কোসাঁয়সাঁও এবং সভাপতির দায়িত্ব পালন করছেন জোর্জে নুনো পিন্তো দা কোস্তা। পর্তুগিজ রক্ষণভাগের খেলোয়াড় পেপে এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি পোর্তু এপর্যন্ত ৬৯টি শিরোপা জয়লাভ করেছে; যার মধ্যে ২৮টি প্রিমেইরা লিগা, ১৬টি তাসা দা পর্তুগাল, ২১টি সুপারতাসা কান্দিদো দে অলিভেইরা এবং ৪টি কাম্পেওনাতো দে পর্তুগাল শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ৭টি শিরোপা জয়লাভ করেছে; যার মধ্যে ২টি ইউরোপিয়ান কাপ, ২টি উয়েফা কাপ, ১টি উয়েফা সুপার কাপ এবং ২টি আন্তঃমহাদেশীয় কাপ শিরোপা রয়েছে।
পারি সাঁ-জেরমাঁ

পারি সাঁ-জেরমাঁ ফুটবল ক্লাব (; ) ইউরোপের ফ্রান্সের রাজধানী প্যারিস নগরীতে অবস্থিত একটি পেশাদার ফুটবল ক্লাব। এটি সংক্ষেপে পারি সাঁ-জেরমাঁ, পারি এসজে (Paris SG), পারি (Paris) বা পেএসজে/পিএসজি (PSG) নামেও পরিচিত। এছাড়া বাংলা ভাষায় প্যারিস সেইন্ট জার্মেইন, প্যারিস সেন্ট জার্মেই, ইত্যাদি বিকল্প বানানের প্রতিবর্ণীকরণগুলিও প্রচলিত। ক্লাবটি ১৯৭০ সালে প্রতিষ্ঠা করা হয়। ঐতিহ্যগতভাবে ক্লাবের খেলোয়াড়েরা লাল-নীল পোশাক পরে থাকে। ১৯৭৪ সাল থেকে ক্লাবটি প্যারিসের ১৬তম আরোঁদিসমঁ বা প্রশাসনিক এলাকাতে প্রায় ৪৮ হাজার আসনক্ষমতাবিশিষ্ট পার্ক দে প্রাঁস মাঠে আয়োজক দল হিসেবে খেলে থাকে। এই ক্লাব দলটি ফরাসি ক্লাব প্রতিযোগিতা ব্যবস্থার সর্বোচ্চ স্তরে খেলে থাকে, যার নাম লিগ ১।
সাম্প্রতিক বছরগুলিতে পারি সাঁ-জেরমাঁ ফ্রান্স ও ইউরপের ফুটবল অঙ্গনে একটি প্রধান শক্তি হিসেবে আবির্ভূত হয়েছে। তারা এ পর্যন্ত ৩৬টি সর্বোচ্চ-স্তরের শিরোপা বিজয় করেছে, যার ফলে তারা ফরাসি ফুটবলের ইতিহাসে সবচেয়ে সফল ক্লাব দল হিসেবে স্বীকৃত। পারি সাঁ-জেরমাঁ একমাত্র ফরাসি ক্লাব যারা কখনো ফ্রান্সের সর্বোচ্চ পেশাদার ক্লাব ফুটবল প্রতিযোগিতা লিগ ১ থেকে নিম্নতর লিগে অবনমিত হয়নি। তারা ১৯৭৪ সাল থেকে এ পর্যন্ত টানা ৪৫টি মৌসুম ধরে ফরাসি ক্লাব ফুটবলের সর্বোচ্চ আসর লিগ আঁ-তে অংশ নিয়েছে। ইউরোপীয় পর্যায়ের প্রধানতম ক্লাব ফুটবল প্রতিযোগিতায় বিজয়ী দুইটি ফরাসি ক্লাবের একটি হল পারি সাঁ-জেরমাঁ। একইসাথে তারা ফ্রান্সের সবচেয়ে জনপ্রিয় ফুটবল ক্লাব।
ঘরোয়া আসরে প্যারিসের এই ক্লাবটি ৭ বার লিগ আঁ শিরোপা জয় করেছে। এক্ষেত্রে তাদের সবচেয়ে শক্তিশালী প্রতিদ্বন্দ্বী হল বন্দর শহর মার্সেই-ভিত্তিক ওলাঁপিক দ্য মার্সেই। এই দুই দলের খেলাগুলি ফ্রান্সে "ল্য ক্লাসিক" নামে পরিচিত। ২০২৫ সালে তারা প্রথমবারের মতো ইউরোপের সবচেয়ে মর্যাদাবাহী আন্তর্জাতিক ক্লাব ফুটবল প্রতিযোগিতা উয়েফা চ্যাম্পিয়নস লিগের শিরোপা জয় করে।
২০১১ সালে অরিক্স কাতার স্পোর্টস ইনভেস্টমেন্টস ক্লাবটির মালিকানা কিনে নেয়। এই মালিকানা বদলের কারণে পারি সাঁ-জেরমাঁ ফ্রান্সের সবচেয়ে ধনী ক্লাব এবং গোটা বিশ্বের সবচেয়ে ধনবান ক্লাবগুলির একটিতে পরিণত হয়। বর্তমানে ক্লাবটির বার্ষিক আয় প্রায় ৪৯ কোটি ইউরো, যা বিশ্বের ৭ম সর্বোচ্চ। ফোর্বস সাময়িকীর মতে এটি বিশ্বের ১১তম সর্বাধিক মূল্যবান ক্লাব, যার মূল্যমান প্রায় ৮৩ কোটি ইউরো।
ওলাঁপিক দ্য মার্সেই

ওলাঁপিক দ্য মার্সেই (অলিম্পিক মার্সেই নামেও পরিচিত) ফরাসি পেশাদার ফুটবল দল। এই ক্লাবটি বর্তমানে ফ্রান্সের শীর্ষ স্তরের ফুটবল লিগ লিগ ১-এ খেলে। এই ক্লাবটি ১৮৯৯ সালে প্রতিষ্ঠিত হয়েছে। এটি ফ্রান্সের ফুটবলের সর্ববৃহৎ এবং সবচেয়ে বেশি সাফল্যধারী ক্লাব। ওলাঁপিক মার্সেই তাদের সকল হোম ম্যাচ মার্সেইয়ের স্তাদ ভেলোদ্রোমে খেলে থাকে; যার ধারণক্ষমতা হচ্ছে ৬৭,৩৯৪। বর্তমানে এই ক্লাবের ম্যানেজারের দায়িত্ব পালন করছেন আন্দ্রে ভিয়া-বোয়া এবং সভাপতির দায়িত্ব পালন করছেন জাক-অঁরি এরো। ফরাসি গোলরক্ষক স্তিভ মঁদন্দা এই ক্লাবের অধিনায়কের দায়িত্ব পালন করছেন।
এই ক্লাবটি ১০টি লিগ শিরোপা (৯ বার লিগ ১), ১০টি কুপ দ্য ফ্রঁস এবং তিনটি কুপ দ্য লা লিগ জয় করেছে। ১৯৯৩ সালে কোচ রেমোঁ গোতলের অধীনে দলটি এসি মিলানকে ১-০ গোলে হারিয়ে প্রথম এবং একমাত্র ফরাসি ক্লাব হিসেবে উয়েফা চ্যাম্পিয়নস লিগ শিরোপা অর্জন করে। ২০১০ সালে মার্সেই প্রায় ১৮ বছর পর তাদের সাবেক ক্যাপ্টেনের দিদিয়ে দেশঁর অধীনে লিগ ওয়ান শিরোপা জিতে।
ফরাসি ক্রীড়া কর্মকর্তা রনে দ্যুফোর দ্য মঁতমিরাই ১৮৯২ সালে ওলাঁপিক দ্য মার্সেই প্রতিষ্ঠা করেন। প্রতিষ্ঠার পরের পাঁচ বছর দলটি স্পোর্টিং ক্লাব, ইউএস ফোসেন ও ফুটবল ক্লাব দ্য মার্সেই নামে পরিচিত ছিল। ১৮৯৯ সালে মার্সেই শহরের প্রতিষ্ঠাবার্ষিকীতে ওলাঁপিক দ্য মার্সেই নামটি গৃহীত হয়, ওলাঁপিক নামটি এসেছে প্রাচীন অলিম্পিক গেমস থেকে।
ল্য ক্লাসিক হল পারি সাঁ-জেরমাঁ ও ওলাঁপিক দ্য মার্সেইয়ের মধ্যে অনুষ্ঠিত প্রতিযোগিতামূলক ফুটবল ম্যাচ। "ল্য ক্লাসিক" শব্দটি রিয়াল মাদ্রিদ ও বার্সেলোনার মধ্যে অনুষ্ঠিত "এল ক্লাসিকো"র আদলে নামকরণ করা হয়েছে। সকল খেলার বড় প্রতিযোগিতার মত পিএসজি ও মার্সেইয়ের মধ্যকার প্রতিযোগিতাও মাঠের বাইরে বিরাজমান। ফরাসি এই ক্লাসিকোর ঐতিহাসিক, সাংস্কৃতিক ও সামাজিক গুরুত্ব রয়েছে, যা একে কেবল একটি ফুটবল খেলা থেকেও বেশি কিছু হিসেবে প্রতিষ্ঠিত করেছে। পিএসজি ফ্রান্সের রাজধানী ও উত্তরে অবস্থিত এবং মার্সেই ভূমধ্যসাগরীয় উপকূলে দেশটির দক্ষিণ দিকে অবস্থিত হওয়ায় এই প্রতিযোগিতাকে "উত্তর বনাম দক্ষিণ" হিসেবেও অভিহিত করা হয়। পিএসজি ও মার্সেই কেবল দুটি ফরাসি ক্লাব যারা ইউরোপীয় শিরোপা জিতেছে, তন্মধ্যে মার্সেই ১৯৯৩ সালে উয়েফা চ্যাম্পিয়নস লিগ এবং পিএসজি ১৯৯৬ সালে উয়েফা কাপ উইনার্স কাপ জয় করে। সাম্প্রতিক উত্থান-পতন সত্ত্বেও, পিএসজি ও মার্সেইয়ের মধ্যে তুমুল প্রতিযোগিতা বিরাজমান, যা এই ম্যাচটিতে বিশেষ পরিবেশ সৃষ্টি করতে সাহায্য করে। "ল্য ক্লাসিক" "ল্য ক্লাসিকো" নামেও পরিচিত।
মার্সেই দশবার ফরাসি জাতীয় চ্যাম্পিয়নশিপ জয় করেছে, তন্মধ্যে নয়টি লিগ ওয়ান শিরোপা। মার্সেই ১০টি শিরোপা জয় করে কুপ দ্য ফ্রঁস শিরোপা জয়ের দিক থেকে দ্বিতীয়। মার্সেই ১৯৭২ ও ১৯৮৯ সালে দুইবার চ্যাম্পিয়নশিপ ও কাপ ডাবল জিতেছে। তারা একমাত্র ফরাসি দল হিসেবে ১৯৯৩ সালে উয়েফা চ্যাম্পিয়নস লিগ শিরোপা অর্জন করে।